title: Joaquín Sorolla

text: Kolmenkymmenen vuoden ikään mennessä Sorolla oli jo ehtinyt saada töitään näytteille Madridissa, Pariisissa, Venetsiassa, Münchenissä, Berliinissä ja Yhdysvaltojen Chicagossa. Hän sai monia kultamitaleja ja nousi tärkeimpien länsimaisten elossa olevien maalarien jokkoon. 1900-luvun ensi vuosikymmenellä Sorolla oli tuotteliaimmillaan ja saattoi muotokuvista saamiensa ansioiden turvin harjoittaa taiteilijan ammattiaan hyvin vapaasti ja omaehtoisesti. Hän saattoi tehdä satoja maalauksia vuodessa, usein valtavaan kokoon rantojen auringonpaisteessa työskennellen.


title: Joaquín Sorolla

text: Vuonna 1909 Hispanic Society of America järjesti Sorollan 356 maalauksesta näyttelyn New Yorkiin. City. Niistä 195 myytiin Yhdysvaltoihin. Sorolla oleskeli puolisen vuotta New Yorkissa ja maalasi muun muassa kymmeniä muotokuvia amerikkalaissuuruuksista, kuten presidentti William Taftista. Vuonna 1911 Sorolla aloitti kahdeksan vuotta kestäneen, voimia vieneen tilaustyön 14:stä seinämaalauksesta Hispanic Societylle New Yorkiin, aiheena Espanjan eri maakunnissa asuvien ihmisten elämä ja tavat.


title: Joaquín Sorolla

text: Vuonna 1920 Sorolla halvaantui täysin ja kuoli kolme vuotta myöhemmin 60 vuoden iässä.


title: Joaquín Sorolla

text: AVE-suurnopeusjunien käyttämä Valencian rautatieasema on nimeltään "Estación Valencia Joaquín Sorolla". Myös Valencian metron asema "Estación de Jesús" oli aiemmin nimetty Sorollan mukaan. Málagassa on puolentoista kilometrin mittainen rannan suuntainen katu "Avenida Pintor Joaquín Sorolla". Madridissa on aukio nimeltä "Glorieta del Pintor Sorolla".


title: Vanair

text: Vanair oli vanuatulainen lentoyhtiö. Se perustettiin 1965 ja sulautettiin vuonna 2004 Air Vanuatuun. Se lensi 29 kohteeseen Vanuatun 18 saarella.Yhtiölle tapahtui neljä onnettomuutta sen olemassaolon aikana.


title: SEAT Fura

text: SEAT Fura on SEATin vuosina 1981–1986 valmistama pieni henkilöautomalli, joka korvasi SEAT 127:n. Kun SEATin lisenssi valmistaa omalla merkillään Fiatin 127-mallia umpeutui, sen oli tehtävä autoon muutoksia ja annettava sille uusi nimi pystyäkseen jatkamaan sen valmistusta. Näin syntyi SEAT Fura.


title: SEAT Fura

text: Autosta tuli markkinoille myös urheilullinen Fura Crono -malli, jossa oli 1,4-litrainen 75 hevosvoimaa kehittävä moottori. Renkaat olivat perusmalleja leveämmät ja jousitusta oli jäykistetty. Fura Cronolle kehitettiin myös oma kilpailusarjansa, Copa Fura.


title: SEAT Fura

text: Vuonna 1983 Fura koki kasvojenkohotuksen, jossa se sai muun muassa uudenmalliset ajovalot. Uudistetut mallit tunnetaan Fura Dos -nimellä. SEAT Ibizan tultua markkinoille Furan suosio alkoi laskea. Malleja myytiin yli vuoden ajan toistensa rinnalla, kunnes Furan valmistus lopetettiin vuonna 1986.


title: Cessna Model A

text: Cessna Model A oli Yhdysvaltalainen Cessnan rakentama korkeasiipinen neljäpaikkainen matkakone. Se lensi ensimmäisen kerran 1927. Kone oli ensimmäinen Cessnan merkittävästi valmistama kone.


title: Popsikkaat

text: Popsikkaat (engl. "VeggieTales") on yhdysvaltalainen lasten animaatiosarja. Sarja esitettiin Suomessa ensimmäisen kerran vuonna 2006 Nelonen-kanavalla. Sarjan tarkoitus on tuoda vihanneshahmojen kautta esiin Raamatun arvoja.


title: Popsikkaat

text: Bobi Tomaatti (engl. "Bob the Tomato") on tomaatti, ja toinen sarjan päähahenkilöistä. Bobi asuu ystävänsä Lari Kurkun kanssa. Bobi on useimmissa jaksoissa kertoja. Bobi on myös esiintynyt jaksossa Kuningas ja kumiankka Lari-kuninkaan neuvonantajana.


title: Popsikkaat

text: Lari Kurkku (engl. "Larry the Cucumber") on tummanvihreä avomaankurkku, joka on yhdessä Bobi Tomaatin kanssa sarjan päähahmo. Joissakin Popsikkaiden jaksoissa Lari esiintyy Raamatun kertomusten henkilönä. Lari on myös tunnettu "hullunkurisista lauluistaan", joita hän esittää jaksojen väleissä. Larilla on myös toinen henkilöllisyys, Popsikkalan kaupunkia suojeleva Ihmelari, joka on päihittänyt muun muassa Palturi Pupun ja Juorukin. Hänet esitetään lähes aina pelottomimpana mutta ei aivan taitavimpana supersankarina. Jaksossa Ihmelari ja Puppu ulkoavaruudesta Ihmelarin taru oli vaarassa loppua, mutta hänen apurinsa Alfred pelasti tilanteen.


title: Popsikkaat

text:
Juniori Parsa (engl. "Junior Asparagus") on parsakaali, joka asuu isänsä ja äitinsä luona Popsikkalassa.
Juniorin parhaita ystäviä ovat Laura Porkkana ja tämän pikkuveli Lenni. Popsikkaiden jaksossa Vihaiset viinirypäleet Junioria kiusattiin, mutta muuten kaikki Popsikkalan asukkaat ovat hänen ystäviään.


title: Popsikkaat

text:
Laura Porkkana (engl. "Laura Carrot") on porkkana, joka käy esikoulua Popsikkalassa. Hänellä on myös pikkuveli, Lenni.
Lauran tunnistaa vaaleista letitetyistä hiuksista. Lauran paras ystävä on Juniori Parsa, joka käy samaa koulua.


title: Popsikkaat

text: Listassa näkyy vain osa hahmoista:


title: Rockstar

text: Rockstar voi tarkoittaa seuraavia asioita:


title: Saatana (vuoden 1912 elokuva)

text: Saatana (, alaotsikoltaan "Il dramma dell'umanità", ”Ihmiskunnan draama”) on vuonna 1912 valmistunut italialainen mykkäelokuva. Luigi Maggin ohjaaman elokuvan päähenkilöä Saatanaa esittää Mario Bonnard.


title: Saatana (vuoden 1912 elokuva)

text: Elokuva sisältää neljä kertomusta. Niistä ensimmäinen perustuu John Miltonin runoelmaan "Kadotettu paratiisi" ja toinen Friedrich Gottlieb Klopstockin runoelmaan "Messias".


title: Saatana (vuoden 1912 elokuva)

text: Ensimmäisessä tarinassa Saatana kapinoi Jumalaa vastaan, viettelee käärmeenä ensimmäiset ihmiset ja kylvää heidän joukkoonsa väkivallan ja vallanhimon siemenet. Toisessa kertomuksessa Saatana koettelee Jeesusta ja yrittää estää hänen ylösnousemuksensa.


title: Saatana (vuoden 1912 elokuva)

text: Elokuvan toisen osan ensimmäisessä kertomuksessa keskiaikaisen luostarin alkemisti keksii Saatanan avulla absintiksi kutsutun juoman, joka koituu munkkiveljien ja koko ihmiskunnan tuhoksi. Viimeisessä ja kestoltaan pisimmässä tarinassa Saatana auttaa terästehtaan omistajaa viettelemään tehtaan työläisen Furion rakastetun Marian. Saatanan yllyttämät työläiset nousevat kapinaan, Furio murhaa teollisuusmiehen ja räjäyttää lopuksi itsensä, Marian ja häntä pidättämään tulleet poliisit. Savuavilla raunioilla seisova Saatana sytyttää savukkeen ja pui irvistäen nyrkkiään kohti taivasta.


title: Saatana (vuoden 1912 elokuva)

text: "Saatana" oli yksi torinolaisen Ambrosio Filmin suurtuotannoista. Sen käsikirjoituksen on laatinut runoilija Guido Volante. Ohjaajaksi mainitaan eräissä lähteissä Luigi Maggin ohella myös Arturo Ambrosio.


title: Saatana (vuoden 1912 elokuva)

text: Elokuvaa levitettiin aluksi kahdessa osassa, joista toinen sai ensi-iltansa tammikuussa 1913. Mahdollisia sensuuriongelmia peläten yhtiö pyrki esittämään sen yhteiskunnallisena moraalitarinana, jonka tarkoituksena on vedota katsojien omaantuntoon. Yhdysvalloissa elokuvaa näytettiin ilman toista kertomusta.


title: Saatana (vuoden 1912 elokuva)

text: "Saatana" oli suuri menestys sekä Italiassa että ulkomailla. Kriitikot ylistivät sen vaikuttavaa teemaa, Mario Bonnardin vahvaa näyttelijänsuoritusta sekä taidokasta lavastusta ja kuvausta. Ranskalaisen elokuvahistorioitsijan Georges Sadoulin mukaan elokuvan käsikirjoitus kärsii naivista kirkonvastaisuudesta ja demagogisesta politikoinnista, mutta sen ansiona on kokonaan uudenlaisen kerrontatavan luominen. "Saatanan" on nähty vaikuttaneen D. W. Griffithin "Suvaitsemattomuuteen" (1916) sekä eräisiin Thomas H. Incen, Maurice Tourneurin ja Carl Theodor Dreyerin elokuviin. Sitä voidaan pitää myös myöhemmän episodielokuvan edeltäjänä. Elokuvasta on säilynyt vain kahdeksan minuutin katkelma.


title: Saatana (vuoden 1912 elokuva)

text: "Saatanaa" esitettiin Suomessa keväällä 1914. Lehtimainosten mukaan kyseessä oli ”kinematografin suurin ihmetyö”, ”kallein filmi joka tähän saakka on ilmestynyt”. Elokuva sai kiittäviä arvosteluja lehdistössä ja se oli "Hufvudstadsbladetin" mukaan myös suuri yleisömenestys.


title: Meri Rantanen

text: Meri Maaria Rantanen (s. 19. lokakuuta 1993 Nummi-Pusula) on suomalainen kestävyysjuoksija. Hän edustaa Joensuun Katajaa ja häntä valmentaa Rami Virlander.


title: Meri Rantanen

text: Rantanen voitti Kalevan kisoissa pronssia vuonna 2017 Seinäjoella 10 000 metrillä ajalla 35.23,35. Vuoden 2017 SM-maastoissa hän sijoittui kahdeksanneksi ja voitti joukkuekilpailussa hopeaa.


title: Meri Rantanen

text: Alle 20-vuotiaiden EM-kilpailuissa 2011 Tallinnassa Rantanen sijoittui 3 000 metrillä neljänneksi ja 5 000 metrillä viidenneksi. Alle 23-vuotiaiden EM-kilpailuissa 2015 Tallinnassa hän sijoittui 10 000 metrillä 14:nneksi.


title: Meri Rantanen

text: Suomi–Ruotsi-maaottelussa Rantanen on edustanut Suomea vuonna 2011 Helsingissä 5 000 metrillä juosten neljänneksi ja vuonna 2015 Tukholmassa 10 000 metrillä, jossa hän oli viides.


title: Meri Rantanen

text: Lähde


title: GP2 Euroopan Grand Prix 2011

text: GP2 Euroopan Grand Prix 2011 oli GP2-kauden 2011 neljäs osakilpailu, joka ajettiin 25.–26. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.


title: GP2 Euroopan Grand Prix 2011

text: Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Lotus ART -tallin Esteban Gutiérrez.


title: GP2 Italian Grand Prix 2011

text: GP2 Italian Grand Prix 2011 oli GP2-kauden 2011 yhdeksäs osakilpailu, joka ajettiin 10.–11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2011

text: Lauantain kilpailun voittoon ajoi Scuderia Coloni -tallin kuljettaja Luca Filippi. Sunnuntain kilpailun voitti Racing Engineering -tallin Christian Vietoris.


title: GP2 Turkin Grand Prix 2011

text: GP2 Turkin Grand Prix 2011 oli GP2-kauden 2011 ensimmäinen osakilpailu, joka ajettiin 7.–8. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.


title: GP2 Turkin Grand Prix 2011

text: Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Trident -tallin Stefano Coletti.


title: Naisu no mori: The First Contact

text: Naisu no mori: The First Contact (englanninkielinen nimi "Funky Forest: The First Contact") on vuonna 2005 valmistunut japanilainen surrealistinen komediaelokuva. Elokuvan ovat ohjanneet ja käsikirjoittaneet Katsuhito Ishii, Hajimine Ishimine ja Shunichiro Miki.


title: Hillotolppa

text: Hillotolppa on suomalaisessa politiikassa käytetty sana, joka viittaa maaliin, tavoitteeseen tai saavutettuun edulliseen asemaan.


title: Hillotolppa

text: Hillotolppa-sana on laajasti tunnettu ilmaisu ja se on peräisin Perussuomalaisten entiseltä puheenjohtajalta Timo Soinilta hänen käytettyään sitä blogikirjoituksessaan vuonna 2014. Soinin mukaan hillotolppa on raviurheilussa käytettyä slangia ja tarkoittaa raviradan maaliviivalla olevaa paalua.


title: Hillotolppa

text: Perussuomalaisten puheenjohtaja Jussi Halla-aho käytti hillotolppa-sanaa videollaan, jossa kertoi ehdokkuudestaan puolueen puheenjohtajaksi. Halla-ahon mukaan "puolue ei voi olla harvojen hillotolppa". Halla-aho tuli valituksi puheenjohtajaksi Perussuomalaisten puoluekokouksessa 2017.


title: Hillotolppa

text:
Timo Soinin lähtöä Perussuomalaisista ja liittymistä Uuteen vaihtoehtoon päätöstä moitittiin eduskunnassa. J. Ojala-Niemelän mukaan ratkaisun oli tarkoitus "turvata Soinin hillotolppa ulkoministerinä loppuvaalikaudeksi."
Perussuomalaisten entinen kansanedustaja Reijo Tossavainen kuvasi uuden ryhmän perustamista sanoin: "Hillotolpan houkutus katkaisi luusereiden selkärangan".


title: Anton Suurkonka

text: Anton Suurkonka (12. elokuuta 1886 Valkeala – 31. maaliskuuta 1964 Kuusankoski) oli suomalainen poliitikko. Suurkonka toimi Maalaisliiton kansanedustajana vuosina 1930–1936, 1939–1945 sekä 1948–1951 edustaen Viipurin läänin läntistä vaalipiiriä ja Kymen läänin vaalipiiriä. Suurkonka toimi myös Valkealan kunnanvaltuuston puheenjohtajana. Siviiliammatiltaan Suurkonka oli maanviljelijä ja hän toimi viljelijänä Valkealassa. Suurkonka toimi myös Selänpään sähkö oy:n toimitusjohtajana. Hän oli myös seurapuhuja. Suurkonka toimi presidentin valitsijamiehenä vuonna 1931. Suurkongan vanhemmat olivat maanviljelijä Erik Suurkonka ja Anna-Leena Pessa. Suurkongan puoliso vuodesta 1919 oli Toini Kustaava Rytkönen. Suurkongalle myönnettiin kunnallisneuvoksen arvonimi vuonna 1946.


title: Aleksi Hakala

text: Aleksanteri (Aleksi) Hakala (5. marraskuuta 1886 Lappajärvi – 19. huhtikuuta 1959 Kortesjärvi) oli suomalainen poliitikko. Hakala toimi Maalaisliiton kansanedustajana vuosina 1927–1933 edustaen Vaasan läänin itäistä vaalipiiriä. Hakala toimi myös Kortesjärven kunnanvaltuuston jäsenenä ja kunnanhallituksen puheenjohtajana. Siviiliammatiltaan Hakala oli maanviljelijä ja hän toimi viljelijänä Kortesjärvellä sekä 12 vuotta Kortesjärven paloapuyhdistyksen toimitusjohtajana. Hakala toimi presidentin valitsijamiehenä vuosina 1925 ja 1950. Hakalan vanhemmat olivat maanviljelijä Erkki Sironen ja Maria Kangas. Hakalan puoliso vuosina 1911–1932 oli Lempi Elisabet Suuriniemi sekä vuodesta 1934 Maria Aleksandra Hietala. Hakalalle myönnettiin kunnallisneuvoksen arvonimi vuonna 1951.


title: Gaku Shibasaki

text: Gaku Shibasaki (; s. 28. toukokuuta 1992) on japanilainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja.


title: Gaku Shibasaki

text: Shibasaki nosti asemaansa ja tunnettuuttaan jalkapallomaailmassa tekemällä kaksi maalia espanjalaisseura Real Madridia vastaan vuoden 2016 seurajoukkueiden maailmanmestaruuskilpailuiden loppuottelussa. Real Madrid voitti loppuottelun jatkoajan jälkeen numeroin 4–2.


title: Gaku Shibasaki

text: 31. tammikuuta 2017 Shibasaki teki kuuden kuukauden sopimuksen espanjalaisseura Tenerifen kanssa, joka pelasi maan toiseksi korkeimmalla sarjatasolla Segunda Divisiónissa. Hän teki ensiesiintymisensä joukkueessa 19. maaliskuuta 2017 ottelussa Reus Deportiua vastaan.


title: Gaku Shibasaki

text: Ensimmäisen maalinsa Shibasaki teki joukkueessa 28. toukokuuta 2017 ottelussa AD Alcorcónia vastaan. Hän nousi joukkueen avauskokoonpanoon kauden loppuvaiheessa ja jatkoi hyviä esityksiään myös nousukarsinnoissa maan pääsarjaan, muun muassa tekemällä maalin kotiosaottelussa Cádizia vastaan.


title: Gaku Shibasaki

text: 17. heinäkuuta 2017 Shibasaki solmi nelivuotisen sopimuksen Getafen kanssa, joka nousi takaisin Primera Divisióniin vuoden tauon jälkeen.


title: Splatoon 2

text: Splatoon 2 on Nintendon vuonna julkaisema kolmannen persoonan ammuntapeli Nintendo Switch -konsolille. Peli on seuraaja vuoden 2015 "Splatoon" -pelille.


title: Splatoon 2

text: GameSpot antoi pelille arvosanan 8/10 arvostelussaan.


title: Herola

text: Herola on suomalainen sukunimi, joka on muun muassa seuraavilla henkilöillä:


title: Ahvenkosken taistelut

text: Ahvenkosken taistelut käytiin Suomen sisällissodan aikana Kymenlaakson Ahvenkoskella 10. huhtikuuta – 5. toukokuuta 1918 suomalaisten punakaartilaisten ja Loviisassa maihinnousseiden osasto Brandensteinin saksalaisten välillä. Ne olivat suurimman osan ajasta asemasotaa, jonka osapuolet olivat linnoittautuneet Kymijoen rannoille. Ankarimmat taistelut käytiin 23.–24. huhtikuuta, jolloin saksalaiset yrittivät murtautua punaisten asemien läpi. Yhteenotot päättyivät lopulta 5. toukokuuta, jolloin koko maan viimeiset punakaartilaiset antautuivat Ahvenkoskella saksalaisille ja samalla myös sisällissodan sotatoimet olivat ohitse.


title: Ahvenkosken taistelut

text: 2 500 miehen vahvuinen osasto Brandenstein nousi maihin Loviisan Valkossa 7. huhtikuuta. Seuraavana päivänä noin 300 miehen tiedusteluosasto lähti etenemään Kotkaan, mutta kohtasi vihollisen etuvartion jo viiden kilometrin päässä Tesjoella. Punaiset perääntyivät Kotkan länsipuolelle tukikohtanaan pitämäänsä Kyminlinnan linnoitukseen, jonne saksalaiset hyökkäsivät vielä samana iltapäivänä. Taistelun aikana he eivät onnistuneet valtaamaan linnoitusta, vaan päättivät lopulta vetäytyä noin kilometrin päähän Sutelaan.


title: Ahvenkosken taistelut

text: Puhelinliikennettä kuunneltuaan saksalaisten tiedustelu erehtyi luulemaan, että Kouvolan seudulla olisi jopa 10 000–30 000 punakaartilaisen reservi valmiina etenemään Kotkaan ja Loviisaan. Tämän johdosta he päättivät 9. huhtikuuta perääntyä puolustamaan Loviisaa, jossa olleita saksalaisia punaiset olivat jo tulittaneet tykistöllään kaupungin pohjoispuolelta. Todellisuudessa Kouvolasta kuitenkin saapui vain noin 450 punakaartilaista.


title: Ahvenkosken taistelut

text: Saksalaiset perääntyivät Sutelasta aluksi parinkymmenen kilometrin päähän Ahvenkoskelle, jonne punaiset varovasti seurasivat heitä. Tämän jälkeen saksalaiset jatkoivat edelleen vajaan kahdeksan kilometrin päähän Taasianjoelle, jonne he perustivat puolustusasemansa. Punaiset puolestaan asettuivat Ahvenkoskelle, missä he varustivat vanhoja 1700-luvun puolivälissä rakennettuja venäläisiä tykkipattereita sekä keskellä Kymijokea Kirmusaaressa sijaitsevan saman aikakauden redutin. Pyhtäälle saapui Kotkan kautta myös Karjalan rintamalta vetäytyneitä Helsingin pitäjän punakaartin osastoja. Rintamalinja muodostui Kymijoen läntisimmän haaran länsipuolella sijaitseville metsäisille kallioille.


title: Ahvenkosken taistelut

text: Seuraavan vajaan kahden viikon aikana Ahvenkosken suunnalla ei juurikaan taisteltu, mutta Loviisan pohjoispuolella käytiin ankaria yhteenottoja muun muassa Hardomissa, Liljendalissa, Myrskylässä ja Lapinjärvellä. 14. huhtikuuta taisteltiin myös Teesiojoen varrella Kullan kartanossa, joka sijaitsee noin kuusi kilometriä Ahvenkosken lounaispuolella. Taisteluun osallistui Haapasaaressa piileskelleitä Kymenlaakson suojeluskuntalaisia Toivo Ketosen johdolla. 16. huhtikuuta osasto Brandenstein siirrettiin Rüdiger von der Goltzin komentaman Itämeren-divisioonan alaisuuteen, joka lähetti Helsingistä avuksi kapteeni Roederin johtaman vahvennetun komppanian.


title: Ahvenkosken taistelut

text: 22. huhtikuuta saksalaiset etenivät Ahvenkoskelle ja aloittivat seuraavana aamuna hyökkäyksen Kymijoen länsipuolella sijaitseviin punaisten asemiin. Taistelut jatkuivat kiivaina parin päivän ajan, mutta saksalaiset eivät onnistuneet tekemään läpimurtoa. 25. huhtikuuta punaiset lopulta vetäytyivät joen itäpuolelle, katkaisten mennessään Kirmusaareen johtavan sillan. Kymijoen ylitys Ahvenkoskella tapahtui tuolloin Kirmusaaren kautta, jonne johti silta kummaltakin rannalta. Punaiset tuhosivat räjäyttämällä Vähä-Ahvenkosken ylittävän Rajasillan itäpään. Rintama vakiintui nyt Ahvenkoskelle, jonne saksalaiset asettuivat joen länsipuolelle ja punaiset sen itärannalle. Tämän jälkeen alueella käytiin asemasotaa seuraavan viikon ajan, kunnes osapuolet solmivat aselevon Kotkassa toimivien ulkomaiden konsulien välityksellä ja käynnistivät pian neuvottelut punaisten antautumisesta.


title: Ahvenkosken taistelut

text: Viipurin taistelun päätyttyä 29. huhtikuuta sotatoimet Karjalassa olivat ohitse, minkä jälkeen viimeisiä taisteluja käytiin enää Päijät-Hämeessä ja Kymenlaaksossa, jonne vangitsemiselta välttyneitä punaisia vetäytyi Lahden kukistuttua 1. toukokuuta. Vuorokautta myöhemmin punaisten keskisen rintaman esikunnassa suunniteltiin vielä itään suuntautuvaa läpimurtoa, vaikka Pietarin yhteydenkin tiedettiin olevan poikki. Punakaartien miehistö ei kuitenkaan kannattanut ajatusta, ja myös Kotkan paikallinen esikunta oli antautumisen kannalla. Lopulta rintamaesikunta määräsi joukot asettumaan puolustukseen linjalle Ahvenkoski–Inkeroinen–Hamina, mutta käskyn noudattaminen oli satunnaista.


title: Ahvenkosken taistelut

text: Lahden suunnalta perääntyneet punaiset jatkoivat nopeasti Kouvolan kautta etelään ja kaupunki siirtyi valkoisten haltuun 3. toukokuuta. Kymenlaakson punakaartilaisten antautuminen alkoi Inkeroisissa 4. toukokuuta, jossa he luovuttivat aseensa junalla kylään saapuneille valkoisille. Myöhemmin samana päivänä valkoiset ottivat haltuunsa myös Kotkan, jossa olleet noin 4 000 punaista antautuivat käytännössä ilman vastarintaa. Tämän jälkeen viimeiseksi punaisten pesäkkeeksi jäi Pyhtää, joissa oli noin 800–900 punakaartilaista.


title: Ahvenkosken taistelut

text: Saksalaisten ja punaisten väliset rauhanneuvottelut oli Pyhtäällä aloitettu jo 3. toukokuuta. Punaisten puolelta niitä johti aikaisemmin muun muassa Malmin vallankumousoikeuden ja köyhäinhoitohallituksen puheenjohtajana toiminut 24-vuotias kirvesmies Juho Kaven. Antautumissopimuksen mukaan aseensa luovuttaneet rivimiehet päästettäisiin vapaaksi ja ainoastaan päällystö vangittaisiin, vaikka Kotkan vallanneet valkoiset vaativat ehdotonta antautumista. Kaikki punaiset eivät uskoneet lupausten pitämiseen, mutta ehdot päätettiin hyväksyä, koska muutakaan mahdollisuutta ei enää ollut.


title: Ahvenkosken taistelut

text: Takarajaksi oli määrätty 5. toukokuuta klo 18, mutta punaisten antautuminen alkoi jo puolenpäivän aikaan, kun Ahvenkosken kartanolla olleet joukot järjestäytyivät komppanioittain valkoista lippua kantaneen esikuntapäällikkö Oskar Vinterin taakse. Saksalaiset olivat vastassa Rajasillan länsipäässä, jossa noin 800 punaista luovutti aseensa. Miehistön jäseniä ei kuitenkaan lupauksista huolimatta laskettu vapaaksi, vaikka saksalaiset olisivat tähän ilmeisesti suostuneetkin. Valkoiset siirsivät antautuneet yöksi Vähä-Ahvenkosken kylässä sijainneisiin Ahlströmin torppareiden karja-aitauksin, jonka jälkeen vangit marssitettiin Loviisaan ja sieltä edelleen vankileireille eri puolille Etelä-Suomea. Esikunta ja komppanianpäälliköt sekä työväenjärjestöjen johtohenkilöt erotettiin joukosta ja teloitettiin Loviisassa Svartholman linnan raunioilla. Antautumista seuranneen viikon aikana valkoiset teloittivat Kymenlaaksossa lähes 300 punakaartilaista.


title: Ahvenkosken taistelut

text: Kymenlaakson punakaartien antautumisen jälkeen tammikuussa alkaneen sisällissodan sotatoimet olivat ohitse. Valkoisen armeijan ylipäällikkö C. G. E. Mannerheim julisti kuitenkin sodan päättyneeksi vasta, kun venäläiset luovuttivat Pietaria suojanneen Inon linnoituksen 15. toukokuuta.


title: Ahvenkosken taistelut

text: Saksalaisten ainoat tappiot Ahvenkoskella tulivat 22.–23. huhtikuuta, jolloin tehdyssä hyökkäyksessä kaatui 13 sotilasta. Punaisia kaatui Suomen sotasurmat -tietokannan mukaan ainakin 14.


title: Ahvenkosken taistelut

text: Seitsemän Ahvenkosken taistelussa kaatunutta saksalaista on haudattu Ahvenkosken hautausmaalle, jossa on myös muistomerkki. Lisäksi hautausmaalla on punaisten joukkohauta ja vuonna 1946 pystytetty muistomerkki. Punaiset oli alun perin haudattu saksalaisten haudan paikalle, mutta sodan päättymisen jälkeen valkoiset kaivoivat vainajat ylös ja hautasivat ne sivummalle nykyiseen paikkaan.


title: Ahvenkosken taistelut

text: Syyskuussa 2013 punaisten antautumispaikalla nykyisten Elimäen- ja Savukoskenteiden risteyksessä paljastettiin sisällissodan päättymisen muistomerkki, jonka on suunnitellut arkkitehti Anneli Naukkarinen. Sen etupuolella on päivämäärä 5.5.1918 sekä suomen- ja ruotsinkielinen teksti ”Vuoden 1918 sisällissodan taisteluiden päättymisen muistoksi”. Takapuolella on suomen-, ruotsin- ja englanninkielinen tiivistelmä sisällissodan viimeisistä tapahtumista Kymenlaaksossa.


title: Savièse

text: Savièse on kunta Sveitsissä Valais'n kantonissa Sionin kaupungin pohjoispuolella. Vuoden 2015 lopussa kunnassa oli 7 381 vakinaista asukasta.


title: Savièse

text: Savièsen kunta sijaitsee Rhônen laakson pohjoisrinteellä, Bernin Alppien etelärinteellä. Kunnan pohjoisosa on vuoristoa, joka rajoittuu pohjoisessa Vaud’n kantonin Ormont-Dessusiin ja Bernin kantonin Gsteigiin ja Laueneniin. Kunnan korkein vuori on Wildhorn (3 248 m mpy.) Luoteisin osa kunnasta on Les Diablerets -vuoristoa ja -matkailualuetta. Tsanfleuronin jäätikkö on alueen suurin jäätikkö. Col du Sanetschin sola on historiallinen kulkureitti Rhônen laaksosta Bernin kantoniin.


title: Demon Attack

text: Demon Attack on Imagicin kehittämä ammuntapeli, joka on julkaistu vuonna .


title: Demon Attack

text: Peli on yksi Atari 2600:n parhaiten myyneistä peleistä myyden yli kaksi miljoonaa kappaletta.


title: Riekonsara

text: Riekonsara ("Carex lachenalii") on sarojen ("Carex") sukuun kuuluva kasvilaji. Se on matalakasvuinen ja sen varret ovat selvästi pystyjä. Riekonsaran lehdet ovat tasaisia sekä vihreitä ja lehtien tyvitupet ovat ruskeita. Riekonsara on yhtäläistähkäinen saralaji ja sen kukinto koostuu kolmesta tai neljästä pyöreähköstä tähkästä. Tähkät ovat tiiviisti lähellä toisiaan ja niissä on tyvellä hedekukkia. Emikukat ovat kaksiluottisia. Tähkäsuomut ovat yleisväritykseltään tummanruskeita, mutta keskisuonen kohdalta vaaleampia. Pullakot ovat ruskeita ja niissä on lyhyt nokkamainen suuota.


title: Riekonsara

text: Riekonsara muistuttaa muun muassa polkusaraa ("Carex brunnescens") sekä harmaasaraa ("Carex canescens"), mutta niiden tähkistö ei ole niin tiivis ja varsi niin tanakasti pystyssä oleva kuin riekonsaralla. Muuten riekonsara muistuttaa myös lettosaraa ("Carex heleonastes") sekä kirjosaraa ("Carex norvegica").


title: Riekonsara

text: Riekonsara kasvaa monenlaisilla kosteilla paikoilla ja on yleinen tunturiseudulla. Suomessa riekonsaraa tavataan yleisimmin Kilpisjärven ympäristössä sekä sen lisäksi muualla käsivarren Lapissa, Utsjoella ja joiltakin paikoilta hieman etelämpää. Eteläisin esiintymä on itärajan läheltä, Sallan ja Savukosken kuntien rajamailta.


title: Riekonsara

text: Riekonsaran tieteellisen nimen lajinimi ("lachenalii") viittaa 1700-luvulla eläneeseen sveitsiläiseen professoriin Werner de la Chenaliin.


title: Streets of Rage (pelisarja)

text: Streets of Rage on Segan julkaisema beat 'em up -pelien sarja.Pelisarjasta on julkaistu sarjakuvia sekä sen musiikit on julkaistu ääniraitalevyinä.


title: Resident Evil: Code: Veronica

text: Resident Evil: Code: Veronica on Capcomin kehittämä toimintapeli. Peli on julkaistu vuonna Sega Dreamcast -konsolille.


title: Resident Evil: Code: Veronica

text: Pelistä on julkaistu päivitetty versio Resident Evil: Code: Veronica X muille alustoille.


title: Resident Evil: Code: Veronica

text: GameSpot antoi pelille arvosanaksi 9.5/10 arvostelussaan.


title: Rahvas (aikakauslehti)

text: Rahvas on Perussuomalaiset Nuoret ry:n julkaisema kansallismielinen aikakauslehti. Lehteä ilmestyy 4–5 numeroa vuodessa.


title: Rahvas (aikakauslehti)

text: "Rahvaassa" käsitellään yhteiskunnallisia aiheita kansallismielisestä näkökulmasta. Lehti postitetaan maksutta jokaiselle Perussuomalaisten Nuorten jäsenelle.


title: Rahvas (aikakauslehti)

text: Lehden ensimmäinen numero julkaistiin vuonna 2013.


title: Rahvas (aikakauslehti)

text: "Rahvaan" päätoimittajina ovat toimineet Simon Elo (2013−2014), Sebastian Tynkkynen (2015−2016), Toni Ahva (2017) ja Liina Isto (2017–).


title: Rahvas (aikakauslehti)

text: Vuonna 2015, Charlie Hebdon iskun jälkeen, "Rahvas" järjesti pilapiirroskilpailun, jonka aiheena oli islam. Kilpailu oli avoin kaikille. Voittajalle luvattiin 200 euron palkkio ja hänen piirroksensa kerrottiin pääsevän "Rahvaan" kanteen. Turvallisuussyistä kilpailu kuitenkin keskeytettiin eikä lehden seuraavan numeron kannessa julkaistu pilakuvaa.


title: Suzhousaurus

text: Suzhousaurus on varhaisella liitukaudella elänyt teropodeihin kuuluva dinosaurussuku. Se oli arviolta 6 metriä pitkä ja painoi 1,3 tonnia.


title: Suzhousaurus

text: Tyyppilaji, "Suzhousaurus megatherioides", kuvattiin vuonna 2007 Kiinasta, Gansun maakunnasta. Suvun nimi on peräisin Jiuquanin prefektuurin, josta jäännökset löydettiin, muinaisesta nimestä ”Suzhou”. Lajiepiteetti puolestaan viittaa samankaltaisuuksiin "Megatheriumin" kanssa.


title: Suzhousaurus

text: Holotyyppi on löytynyt kerrostumista, jotka ovat peräisin Apt- ja Alba-vaiheiden väliseltä ajalta, noin 115-110 miljoonaa vuotta sitten. Vuonna 2008 löydettiin toinen samalle suvulle kuuluva luuranko samasta paikasta.


title: Suzhousaurus

text: "Suzhousauruksen" mahdollinen synonyymi on ”Nanshiungosaurus” "bohlini". "Suzhousaurus" oli yksi varhaisliitukauden suurimmista tunnetuista terizinosaureista.


title: Suzhousaurus

text: Lindsay Zanno (2010) luokittelee suvun Therizinosauridaen sisartaksonina:


title: Fernanda Negri-Pouget

text: Fernanda Negri-Pouget (28. maaliskuuta 1889 Rooma – 17. helmikuuta 1955 Rooma) oli italialainen elokuvanäyttelijä.


title: Fernanda Negri-Pouget

text: Fernanda Negri opiskeli Accademia Nazionale di Santa Cecilian konservatoriossa ja aloitti elokuvauransa vuonna 1906. Hän esitti sivurooleja Cinesillä, mutta alkoi vuonna 1909 saada myös pääosia. Pian hänestä tuli yksi italialaisen mykkäelokuvan tähdistä.


title: Fernanda Negri-Pouget

text: Vuonna 1912 Negri siirtyi Ambrosio Filmille Torinoon. Samoihin aikoihin hän meni naimisiin ranskalaisen näyttelijän Armand Pougetin kanssa. Negri-Pouget esiintyi lukuisissa elokuvissa, joita ohjasivat muun muassa Mario Caserini, Luigi Maggi, Febo Mari ja Eleuterio Rodolfi. Hänen tunnetuimpia roolejaan on sokea Nydia vuoden 1913 "Pompeijin viimeisissä päivissä".


title: Fernanda Negri-Pouget

text: Negri-Pougetin parhaimpina elokuvina on mainittu Augusto Geninan vuonna 1917 ohjaamat "Lucciola" ja "Maschiaccio". Hänen viimeiseksi työkseen jäi Torello Rollin "La gola del lupo" vuonna 1923. Lucio D’Ambran mukaan Negri-Pouget oli näyttelijänä eloisa ja vältti tyypillisia diivan eleitä.


title: Mary Cléo Tarlarini

text: Mary Cléo Tarlarini ("Maria Cleope Terlani", 22. huhtikuuta 1878 Milano – 22. lokakuuta 1954 Tivoli) oli italialainen elokuvanäyttelijä.


title: Mary Cléo Tarlarini

text: Tarlarinin elokuvaura alkoi torinolaisella Ambrosio Filmillä vuonna 1909. Hän oli italialaisen mykkäelokuvan ensimmäinen diiva, joka vuoden 1913 loppuun mennessä oli esiintynyt jo yli 60 elokuvassa.


title: Mary Cléo Tarlarini

text: Myöhemmin Tarlarini työskenteli myös Italalle, Pasqualille ja muille yhtiöille. Vuonna 1918 hän perusti Eugenio Vecchionin kanssa oman tuotantoyhtiön Cléo Filmin. Tarlarinin näyttelijänura jatkui 1930-luvun alkuun saakka.


title: Japanin parlamenttivaalit 2014

text: Japanin parlamenttivaalit 2014 järjestettiin 14. joulukuuta 2014. Vaaleissa valittiin Japanin edustajainhuoneen kaikki 475 jäsentä. Pääministeri Shinzo Abe oli päättänyt järjestää vaalit ennenaikaisesti vain kaksi vuotta edellisten vaalien jälkeen.


title: Japanin parlamenttivaalit 2014

text: Liberaalidemokraattien ja Komeiton koalitio säilytti edustajainhuoneessa yli kahden kolmanneksen enemmistön, ja Liberaalidemokraattien johtaja Abe jatkoi pääministerinä.


title: Pukinvehnät

text: Pukinvehnät ("Aegilops") on heinäkasvien (Poaeae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on aikojen kuluessa kuvattu useita muitakin lajeja, mutta niiden on sittemmin todettu olevan samaa lajia jonkin jo aiemmin kuvatun lajin kanssa ja nimiltään täten synonyymejä. Esimerkiksi kruunupukinvehnän ("Aegilops biuncialis") on todettu olevan sama laji kuin "Aegilops lorentii" ja tupsupukinvehnän ("Aegilops ovata") samaa lajia kuin haropukinvehnä ("Aegilops neglecta").


title: Pukinvehnät

text: Suvun lajeista Suomessa on havaittu myllypukinvehnää ("Aegilops cylindrica") muutamilta paikoilta lähinnä isojen kaupunkien tuntumasta. Tuoreimmat havainnot ovat Turun seudulta.


title: Panamanpalisanteri

text: Panamanpalisanteri eli cocobolo ("Dalbergia retusa") on trooppinen keski-amerikkalainen lehtipuu, joka kuuluu palisanterien sukuun "Dalbergia". Puusta käytetään vain sydänpuuta, joka on tyypillisesti väriltään oranssin tai punertavan juovikasta. Arvoton pintapuu on keltaista. Ydinpuu on tiheäsyistä ja raskasta. Sen ominaispaino on yli 1,0 ja se uppoaa veteen.


title: Panamanpalisanteri

text:
Puun käyttö:
Panamanpalisanteri on kosteuden kestävää ja sitä on öljyisyydensä vuoksi suhteellisen helppo työstää, mutta vaikea liimata. Siitä valmistetaan veitsien ja aseiden kahvoja. Sitä käytetään myös soittimien kuten oboen valmistukseen. Uuttamalla puusta saadaan myös punertavaa väriainetta. Kiillotettaessa puun pinta saa hienon lasimaisen kiillon. Panamanpalisanteria työstettäessä sen kukalle tuoksuva pöly voi aiheuttaa allergisia reaktioita hengitettynä tai ärsyttää suojaamatonta ihoa ja silmiä. Suojavarusteiden käyttö erittäin suositeltavaa.


title: GP2 Espanjan Grand Prix 2011

text: GP2 Espanjan Grand Prix 2011 oli GP2-kauden 2011 toinen osakilpailu, joka ajettiin 21.–22. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: GP2 Espanjan Grand Prix 2011

text: Lauantain kilpailun voittoon ajoi Barwa Addax Team -tallin kuljettaja Charles Pic. Sunnuntain kilpailun voitti Rapax -tallin Fabio Leimer.


Yleisurheilun alle 23-vuotiaiden Euroopan-mestaruuskilpailut 1997 olivat ensimmäiset alle 23-vuotiaiden EM-kilpailut. Ne järjestettiin Paavo Nurmen stadionilla Turussa, Suomessa 10.–13. heinäkuuta 1997.


title: Yleisurheilun alle 23-vuotiaiden Euroopan-mestaruuskilpailut 1997

text: Kilpailuihin osallistui 652 urheilijaa 37 eri maasta.


title: GP2 Monacon Grand Prix 2011

text: GP2 Monacon Grand Prix 2011 oli GP2-kauden 2011 kolmas osakilpailu, joka ajettiin 27.–28. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: GP2 Monacon Grand Prix 2011

text: Perjantain kilpailun voittoon ajoi Team Air Asia -tallin kuljettaja Davide Valsecchi. Lauantain kilpailun voitti Barwa Addax Team -tallin Charles Pic.


title: Mauro Paglioni

text: Mauro Paglioni on uruguaylainen jalkapalloilija.


title: Mauro Paglioni

text: Paglioni edusti Porin Pallo-Tovereita kahdeksassa ottelussa Mestaruussarjan kaudella 1987. Hän saapui seuraan Juha Tammisen kontaktien kautta yhdessä argentiinalaisen Nestor Alfonson kanssa. Paglioni ja Alfonso olivat ensimmäiset eteläamerikkalaiset jalkapalloilijat Porissa. Paglioni siirtyi kesken kauden italialaiseen Mantovaan. Vielä tämän jälkeen hänet tuomittiin Suomessa rattijuopumuksesta.


title: Tom Wu

text: Tom Wu (s. 15. toukokuuta 1972) on brittiläinen näyttelijä. Hän syntyi Hongkongissa ja vietti lapsuutensa Lontoon Chinatownissa. Hän on itämaisten taistelulajien taitaja ja esiintynyt muun muassa elokuvissa "Revolver", "Shanghai Knights", "Batman Begins" sekä Bollywood-elokuvassa "Ra.One".


title: Tom Wu

text: Wun opiskelemia taistelulajeja ovat esimerkiksi Hung Ga ja Wing Tsung. Vuonna 1988 hän voitti kultamitalin ja kaksi pronssia kansainvälisessä Whu Shu -turnauksessa Kiinassa. Hän on brittiläisen vuonna 1995 perustetun Yellow Earth Theatren perustajajäsen.


title: Tom Wu

text: Wu esitti Hundred Eyes -nimistä hahmoa "Marco Polo" -televisiosarjassa vuosina 2014–2016.


title: Remeo

text: Remeo Oy (vuoteen 2017 SUEZ Suomi Oy ja sitä ennen SITA Suomi Oy) on suomalainen jätehuolto-alan yritys, jonka omistaa Hartwallin suvun sijoitusyhtiö Hartwall Capital.


title: Pesäpallon maailmancup 2017

text: Yhdeksäs Pesäpallon maailmancup järjestettiin Suomessa Turussa, Mynämäellä ja Naantalissa 20.7.–23.7.2017. Mukana oli kahdeksan miesten joukkuetta seitsemästä maasta. Sekasarjassa oli viisi ja naisten sarjassa kolme joukkuetta.


title: Pesäpallon maailmancup 2017

text: Turnauksen sääntöjen mukaan välierissä voi pelata vain yksi joukkue kustakin maasta. Näin ollen suomalaisjoukkueet joutuivat vastakkain puolivälierässä.


title: Onko maallamme malttia vaurastua?

text: Onko maallamme malttia vaurastua? oli silloisen pääministeri Urho Kekkosen vuonna 1952 julkaisema pamfletti. Pamfletissa Kekkonen kirjoitti, että Suomea olisi teollistettava voimakkaasti ja erityisesti olisi kohdistettava investointeja Pohjois-Suomeen jotta tämän alueen raaka-ainevarat saadaan käyttöön. Kekkosen mukaan tässä tarvittiin valtion toimia sillä yksityiset sijoittajat eivät olleet valmiita lähtemään investoimaan Pohjois-Suomeen ja yksityistä pääomaa oli myös niukalti tarjolla Suomessa. Valtion täytyi siis rakentaa raskas teollisuus Pohjois-Suomeen. Kekkonen esitteli pamfletissa sitten Ruotsissa ja Norjassa toteutettuja vastaavia valtiojohtoisia teollistamisohjelmia ja tarkasteli myös Puolan ja Neuvostoliiton teollistamisohjelmia.


title: Onko maallamme malttia vaurastua?

text: Kekkosen pamfletti käynnisti aluepolitiikan Suomessa. Pohjois-Suomen tie- ja tietoliikenneyhteyksiä sekä sähköverkkoa alettiin kehittää ja sinne tehtiin valtion johdolla raskaan teollisuuden investointeja muun muassa Raahen rautatehdas, Oulun typpitehdas ja Tornion jaloterästehdas. Energiatuotannon puolella rakennettiin vesivoimalaitoksia Kemijoen, Iijoen ja Oulujoen vesistöihin.


title: Identitaarinen liike

text:
Identitaarinen liike (ransk. "Mouvance identitaire", engl. "Identitarian movement") on kansainvälinen sosiopoliittinen liike, joka kannattaa kansallisen identiteetin säilyttämistä. Liike sai alkunsa Ranskasta vuonna 2002 kansallismielisenä nuorisoliikkeenä. Identitaareilla on aktiivista toimintaa muun muassa Ranskassa, Saksassa, Itävallassa ja Italiassa. Liike sanoo olevansa vastajihadistinen ja vastustaa islamisaatiota. Kirjailija Timo Hännikäisen mukaan "identitaarit korostavat Euroopan maiden kantaväestöjen yhteistä perintöä".
Vuonna 2017 identitaarinen liike joukkorahoitti ja hankki "C Star" -nimisen laivan, jonka tarkoituksena on palauttaa Välimereltä Eurooppaan pyrkivät siirtolaiset takaisin Afrikkaan. Heinäkuussa 2017 identitaarien alus saapui Välimerelle, jossa se aikoo myös tarkkailla avustusjärjestöjen toimintaa meripelastustoiminnassa. Identitaarien käyttämä laiva on alkuperältään suomalainen ja se oli käytössä Merenkulkulaitoksella merenmittausaluksena avomerellä.


title: Jääheinät

text: Jääheinät ("Dupontia") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: "Dupontia fisheri". Sukuun on aikojen kuluessa kuvattu useampia muitakin lajeja, mutta ne on sittemmin todettu samaksi lajiksi tai sijoitettu muihin heinäsukuihin. Esimerkiksi suppujääheinä ("Dupontia pelligera") ja sirojääheinä ("Dupontia psilosantha") luetaan nykyään samaksi lajiksi kuin "Dupontia fisheri".


title: Sahraheinät

text: Sahraheinät ("Dichanthium") on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on kuvattu monia muitakin lajeja, mutta niiden on sittemmin todettu olevan samoja jonkin jo aiemmin kuvatun lajin kanssa tai niitä on siirretty toisiin sukuihin kuuluviksi. Esimerkiksi mesisahraheinä (ent. "Dichanthium insculptum", nyk. "Bothriochloa insculpta") kuuluu nykyisin tikkiheinien ("Bothriochloa") sukuun.


title: Mercedes-Benz C-sarja (W203)

text: Mercedes-Benz W203 on Mercedes-Benz C-sarjan toisen sukupolven malli, jota valmistettiin vuosina 2000–2006. Se korvasi edeltäneen W202-mallin ja seuraajaksi tuli W204. C-sarjan coupé-mallia myytiin aluksi C Sportcoupé -nimellä, mutta vuonna 2008 se nimettiin omaksi CLC-sarjakseen. Coupén valmistus jatkui aina vuoteen 2011 saakka.


title: Mercedes-Benz C-sarja (W203)

text: Mercedes-Benz W203 esiteltiin kesällä 2000 neliovisena sedanina, farmarimalli (S203) saapui seuraavana vuonna.


title: Mercedes-Benz C-sarja (W203)

text:
Vuoden 2002 Euro NCAP -kolaritestistä W203 sai tulokseksi täydet viisi tähteä.
Alkuvuonna 2004 W203 koki kevyen kasvojenkohotuksen, jossa se sai pieniä uudistuksia sekä ulko- että sisäpuolella.


title: Nyyläheinät

text: Nyyläheinät ("Gastridium") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi kaksi lajia: tupsunyyläheinä ("Gastridium ventricosum") ja tähkiönyyläheinä ("Gastridium phleoides"). Näistä lajeista tupsunyyläheinää on tavattu Suomessa Helsingin seudulla 1900-luvun alussa.


title: Tonttuheinät

text: Tonttuheinät eli keriheinät ("Mibora") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi kaksi lajia.


title: La Roque-Gageac

text: La Roque-Gageac [la.ʁɔk.ɡa.ʒak] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 458. La Roque-Gageac kuuluu departementissaan Sarlat-la-Canédan kantoniin Sarlat-la-Canédan arrondissementissa. Sen naapurikuntia ovat koillisessa Vitrac, kaakossa Domme, lounaassa Cénac-et-Saint-Julien ja luoteessa Vézac.


title: La Roque-Gageac

text: Dordogne-joen varrella sijaitseva La Roque-Gageac kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää, muun muassa naapurikunta Domme.


title: La Roque-Gageac

text: La Roque-Gageacin suojainen ja etelään avautuva sijainti tekee sen ilmastosta lähes välimerellisen, ja kunnassa onkin trooppinen puutarha. Muita nähtävyyksiä ovat renessanssiajalta periytyvä Tarden kartano sekä jokiristeilyihin käytettävät vanhat rahtiproomut ().


title: Lappalanjärvi

text: Lappalanjärvi on Kymessä Kouvolassa sen keskustaajaman alueella ja Valkealan taajamassa sijaitseva järvi.


title: Lappalanjärvi

text: Järven pinta-ala on 1 300 hehtaaria eli 13 km². Se on 5,2 kilometriä pitkä ja 3,1 kilometriä leveä. Järvenselkä on hyvin avoin, koska saaria ei käytännössä ole rikkomassa sen yhtenäisyyttä. Avoimen selän vastapainoksi järven rannat ovat matalat ja paikoin hyvin ruovittuneet. Ainoa kohta järvessä, joka muodostaa oman järvenosansa, on Nisos. Se jää Pitkäsaaren pitkän niemen suojaan.


title: Lappalanjärvi

text: Järvessä on laskettu olevan 11 pikkusaarta. Niiden yhteispinta-ala on 4 ha, mikä on noin 0,3 % järven kokonaispinta-alasta. Saaret sijaitsevat pääosin järvenselällä. Niitä ovat Papinsaaret, joista suurin on 150 metriä pitkä, Kiviniemi, Kivisaari, Murhasaari ja Paskosaari. Järveen laskevan Joukonjoen suistossa joki haarautuu kolmeksi uomaksi, joiden väliin jäävät kaksi särkkämäistä saarta. Pitkäsaari on 1,7 kilometriä pitkä ja 700 metriä leveä. Hiekka- eli Lammassaari on 550 metriä pitkä ja 250 metriä leveä.


title: Lappalanjärvi

text: Järven vedenpinnan korkeus on 56,1 metriä mpy. Järvi on luodattu ja siitä on julkaistu syvyyskartat. Sen tilavuus on 59 miljoonaa m³ eli 0,059 km³. Järven keskisyvyys on 4,6 metriä ja suurin syvyys on 16,7 metriä. Syvin kohta sijaitsee järven pohjoisrannan edustalla. Järvessä on kymmenisen yli kymmenmetristä syvännettä eri puolilla, mutta muuten järven pohja vaikutta loivapiirteiseltä.


title: Lappalanjärvi

text: Järven rantaviivan pituus on 30 kilometriä, josta saarten rantaviivan yhteispituus on 2,0 kilometriä. Järven etelärannat ovat olleet maatauden valtaamat, mutta pohjoisessa on metsäiset ja jyrkähköt rannat. Etelärannassa on sijainnut kylät Valkeala, Jokela ja Saarento. Jokelan itäpuolella Kukkuramäen, Niinistön ja Lukkarinmäen muodostama taajama-alue on kasvanut kiinni Valkealan kirkonkylään. Seututie 368, rantatiet ja kantatie 46 kiertävät järven niin, että niiltä voi saavuttaa kaikki järven rannat. Savon radan eteläosa ylittää Harjunjoen sen luusuan kohdalla.


title: Lappalanjärvi

text: Järvi sijaitsee Kymijoen vesistössä (vesistöaluetunnus 14) Kymijoen alueella (14.1) Harjunjoen–Lappalanjärven alueessa (14.18), jonka Lappalanjärven alueeseen (14.181) järvi kuuluu.


title: Lappalanjärvi

text: Valuma-alue saa pääosan vedestänsä Kivijärven reitin valuma-alueesta (14.19), joka laskee Harjunjoen–Lappalanjärven alueen (14.18) läpi Jokelanjokea myöten Käyrälammesta (90 ha). Lappalanjärven lähialueelta tulee vain marginaalinen osa vedestä. Sen veden, minkä Jokelanjoki tuo, sen sitten Harjunjoki vie. Se yhtyy vain kolmen kilometrin jälkeen Kymijoen keskijuoksulle.


title: Lappalanjärvi

text: Lappalanjärven alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Käyrälampi, jonka kautta Jokelanjoki virtaa, sekä Hautalanlampi (23 ha), joka laskee pohjoisesta Ojalanojaa myöten järveen, että pieni ja matala Kytölänlampi (7 ha), jonka kautta laskevat muitakin pieniä järviä ja lampia järveen.


title: Blacklite District

text: Blacklite District (tunnetaan myös nimellä BLD) on yhdysvaltalainen elektroninen rockyhtye, joka perustettiin vuonna 2002. Yhtye on on saavuttanut suosiota lähinnä Pohjois-Amerikassa, jossa se on saavuttanut listahittejä Billboard-listalla.


title: Emil Lindholm

text: Emil Lindholm (s. 19. heinäkuuta 1996) on suomalainen ralli- ja rata-autoilija. Hän on kilpaillut muun muassa rallin SM-sarjassa sekä Saksan ADAC GT Masters -ratasarjassa. Hänet voitti rallin Tulevaisuuden tähti -kilpailun vuonna 2017. Lindholm on rallin kahdeksankertaisen Suomen mestarin Sebastian Lindholmin poika, kaksinkertaisen maailmanmestarin Marcus Grönholmin serkunpoika ja rallicross-kuljettaja Niclas Grönholmin pikkuserkku.


title: Honda RC212V

text: Honda RC212V on nelitahtinen ja 800-kuutioinen ratamoottoripyörä, joka korvasi Honda RC211V, kun MotoGP teki uudistuksia sarjaansa siirtymällä 990-kuutioisista pyöristä pienempiin 800-kuutioisiin. Pyörällä ajettiin kilpaa kausina 2007–2011, jonka aikana sillä voitettiin yksi kuljettajien maailmanmestaruus Casey Stonerin ajamana ja yksi valmistajien maailmanmestaruus. Ennen Stonerin mestaruutta Daniel Pedrosa ajoi pyörällä parhaimmillaan MM-sarjassa toiseksi kausina 2007 ja 2010.


title: Mercedes-Benz C-sarja (W205)

text: Mercedes-Benz W205 on Mercedes-Benz C-sarjan neljännen sukupolven malli, jota on valmistettu vuodesta 2014 lähtien. Markkinoille tullessaan se korvasi edeltäneen W204-mallin.


title: Mercedes-Benz C-sarja (W205)

text: Mercedes-Benz W205 esiteltiin neliovisena sedanina Detroitin autonäyttelyssä tammikuussa 2014. Se oli Mercedes-Benzin ensimmäinen malli, jossa käytettiin uutta modulaarista pohjalevyrakennetta. Alustarakenteissa runsaasti käytetyn alumiinin ansiosta auto on edeltäjäänsä kevyempi. Muodoiltaan W205 muistuttaa aikaisemmin markkinoille tullutta suurempaa S-sarjaa (W222).


title: Mercedes-Benz C-sarja (W205)

text:
Vuoden 2014 Euro NCAP -kolaritestistä W205 sai tulokseksi täydet viisi tähteä.
C-sarjan coupé esiteltiin syksyllä 2015 Frankfurtin autonäyttelyssä, kangaskattoinen avomalli Geneven autonäyttelyssä keväällä 2016.
Geneven autonäyttelyssä keväällä 2018 esiteltiin uudistettu C-sarjan facelift-malli. Hieman myöhemmin kasvojenkohotuksen saivat myös coupé- ja cabriolet-korimallit.


title: Limeuil

text: Limeuil [limœj] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 342. Limeuil kuuluu departementissaan Périgord central -kantoniin Sarlat-la-Canédan arrondissementissa. Sen naapurikuntia ovat pohjoisessa Le Buque, kaakossa Saint-Chamassy, lounaassa Alles-sur-Dordogne ja luoteessa Paunat.


title: Limeuil

text: Dordogne- ja Vézère-jokien yhtymäkohdassa sijaitseva Limeuil kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.


title: Demokratian itsepuolustus

text: Demokratian itsepuolustus oli Urho Kekkosen vuonna 1934 julkaisema pamfletti. Pamfletissa Kekkonen tarkasteli äärioikeiston ja äärivasemmiston liikkeiden demokratialle tuottamaa vaaraa. Kekkosen mukaan ääriliikkeet olivat "demokratian vastaisia ja turvautuivat demokraattiseen vapauteen vain sen tuhotakseen". Demokratialla oli oikeus ja velvollisuus turvautua pakkokeinoihin, jos valtiossa esiintyi toimintaa, joka tähtäsi demokratian tuhoamiseen ja voimassa olevan valtiojärjestyksen kumoamiseen. Pakkotoimet olivat kuitenkin kaksiteräinen miekka eikä niitä tule käyttää yli todellisen tarpeen sillä muuten demokratia muuttuu itse hirmuhallitukseksi. Ennen pakkotoimiin ryhtymistä oli myös koetettava saada aikaan parannuksia ja korjauksia niihin epäkohtiin, jotka ovat myötävaikuttaneet ääriliikkeiden suosion kasvuun.


title: Demokratian itsepuolustus

text: Kekkonen arvosteli pamfletissa myös liberalismia, joka hänen mukaansa antoi vapaat toimintamahdollisuudet totalitarismiin pyrkiville liikkeille ja vaaransi siten demokraattisen valtion olemassaolon. Vahvaa valtiota kannattanut Kekkonen ei hyväksynyt liberalismin käsitystä valtiosta "välttämättömänä pahana" ja hänen mukaansa 1930-luvun alussa vallinnut käsitys demokratioiden "nahjusmaisuudesta" johtui nimenomaan liberalistisista opeista, jotka eivät antaneet demokratialle mahdollisuutta itsepuolustukseen. Näihin Kekkosen mielipiteisiin vaikuttivat hänen Saksassa oleskelunsa aikana vuosina 1931 ja 1932 saamansa kokemukset.


title: Monpazier

text: Monpazier [mɔ̃pazje] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 526. Monpazier kuuluu departementissaan Lalinden kantoniin Bergeracin arrondissementissa.


title: Monpazier

text: Monpazier on 1200-luvulla perustettu linnoituskylä. Se kuuluu kauneimpien ranskalaiskylien järjestöön "Les Plus Beaux Villages de France", johon kuuluu yhdeksän muutakin Dordognen kylää.


title: Samsung Galaxy Express

text: Samsung Galaxy Express (GT-I8730) on Samsungin vuonna 2013 julkaisema älypuhelin. Se on paranneltu versio Samsung Galaxy S III:sta.


title: Samsung Galaxy Express

text: Puhelimen saa kahdessa eri värissä, "Marble White" ja "Titanium Gray".


title: Psygnosis

text: Psygnosis on brittiläinen videopelien kehittäjä ja julkaisija, joka on perustettu Liverpoolissa vuonna .


title: Psygnosis

text: Sony osti yhtiön vuonna 1993. Yhtiö jakaantui julkaisumerkkeihin ja viimeinen kehitystä tekevä studio Wheelhaus lopetti 1999-2000.


title: Psygnosis

text: Eidos Interactive osti yhtiön euroopan toiminnot ja yhdysvaltain toiminnot sulautettiin Sonyn toimintoihin.


title: Psygnosis

text: Yhtiö on tehnyt pelikehitystä myös nimellä SCE Studio Liverpool. Yhtiö on lakkautettu vuonna 2012.


title: Psygnosis

text: Yhtiön suurimpia menestyksiä ovat "Lemmings" ja "Wipeout" -pelisarjat. Muita merkittäviä pelijulkaisuja ovat esimerkiksi "Shadow of the Beast".


title: Bassillac et Auberoche

text: Bassillac et Auberoche on kunta Lounais-Ranskassa Dordognen departementissa Uuden- Akvitanian alueella.


title: Bassillac et Auberoche

text: Kunta muodostettiin 1. tammikuuta 2017 kun kuusi kuntaa Bassillac, Blis-et-Born, Le Change, Eyliac, Milhac-d'Auberoche ja Saint-Antoine-d'Auberoche yhdistyivät.


title: Bassillac et Auberoche

text: Kunnan alueella on useita linnoja.


title: Filippiinien huumesota

text: Filippiinien huumesota on Filippiinien presidenttinä toimivan Rodrigo Duterten toukokuussa 2016 aloittama huumeiden käyttäjien ja huumeiden myyjien vastainen vainokampanja. Ihmisoikeusjärjestö Amnestyn mukaan huhtikuun 2017 lopulla Filippiineillä oli murhattu 9 000 ihmistä. Marraskuussa Duterte oli surmauttanut jo 12 000 ihmistä. Hallituksen mukaan 6. kesäkuuta 2017 "huumesodassa" oli 3 116 surmaa ja 2 091 huumeisiin liittyvää murhatapausta. Viranomaisten mukaan kesäkuussa 2017 oli saanut surmansa yli 7 000 ihmistä. Murhakampanjan uhreista suurin osa on köyhiä. Heidän on väitetty myyvän tai käyttävän huumeita. Amnesty pitää huumesotaa köyhien vastaisena sotana, sillä iso osa surmatuista on katutason käyttäjiä tai muita pikkurikollisia.


title: Filippiinien huumesota

text: Filippiinien johto väittää virallisesti, että enemmistön surmista ovat tehneet naamioituneet, huumejengeihin kuuluvat miehet, jotka selvittelevät omia välejään. Poliisin ratsioissa on virallisesti kuollut vain murto-osa kaikista uhreista, noin 3 000 ihmistä.


title: Filippiinien huumesota

text: Filippiinit oli väkivaltainen yhteiskunta jo ennen, kuin Duterte aloitti presidenttinä kesäkuussa 2016. Etenkin diktaattori Ferdinand Marcosin hallitessa 1965−1986 sotilaat ja poliisi surmasivat tuhansia toisinajattelijoita.


title: Filippiinien huumesota

text: Duterte on julkisesti myöntänyt ampuneensa opiskelutoveriaan 1970-luvulla, kun tämä oli puhunut halventavasti visayojen etnisestä ryhmästä, johon Duterte kuuluu. Uhri jäi henkiin, eikä Dutertelle annettu muuta rangaistusta, kuin että hän ei saanut osallistua yliopiston opiskelijoiden valmistujaisjuhlaan.


title: Filippiinien huumesota

text: Vuosina Duterte toimi eteläfilippiiniläisen Davaon pormestarina 1988−1998, 2001−2010 ja 2013−2016. Vuonna 1988 pormestariksi valittu Duterte perusti laittomia ja epävirallisia kuolemanpartioita, joiden on arvioitu murhanneen ainakin 1 400 huumekauppiaaksi tai rikollisjengien jäseneksi epäiltyä. Dutertea vastaan ei ole nostettu syytteitä, mikä johtuu ihmisoikeusaktivistien mielestä siitä, ettei kukaan uskalla todistaa häntä vastaan.


title: Filippiinien huumesota

text: Vuonna 2006 presidentti Gloria Macapagal-Arroyo lakkautti kuolemantuomion. Yleinen mielipide on kuitenkin puolustanut kuolemantuomioita. Filippiineillä on liikkunut kuolemanpartioita, jotka ovat murhanneet ihmisiä, etenkin vasemmistolaisia aktivisteja. lähde?


title: Filippiinien huumesota

text: Filippiineillä toimii useita kiinalaisia huumejärjestöjä. Myös meksikolaiset järjestöt pyrkivät lisäämään myyntiään maassa. Käytetyimmät huumeet ovat metamfetamiini eli shabu ja kannabis.


title: Filippiinien huumesota

text: Presidentinvaalikampanjassaan Duterte teki huumeidenkäytön lopettamisesta päälupauksensa. Hän lupasi populistisesti lopettaa Filippiinien rikollisuuden puolessa vuodessa, antaa turvallisuusjoukoille luvan ampua pidätystä vastustavia rikollisia, poliisille luvan tappaa järjestäytyneitä rikollisia ja palauttaa kuolemantuomion. Lisäksi poliittiseen yläluokkaan syntynyt Duterte puhui kampanjassaan köyhien puolesta. Filippiineillä neljäsosa väestöstä elää köyhyysrajan alapuolella ja kourallinen perheitä hallitsee lähes kaikkea varallisuutta.. Duterte pitää itseään vasemmistolaisena


title: Filippiinien huumesota

text: Toukokuussa 2016 Duterte voitti presidentinvaalit saamalla 38 prosenttia äänistä. Äänestysprosentin oli ennätyksellisen korkea: 81 %.


title: Filippiinien huumesota

text: Duterte uhkasi hajottaa parlamentin ja muodostaa yhden hengen vallankumoushallinnon, jos kansanedustajat eivät tekisi yhteistyötä hänen kanssaan.


title: Filippiinien huumesota

text: Duterten vaalivoiton jälkeen huumeita käyttäviä ja myyviä ihmisiä sekä siitä epäiltyjä alettiin murhata toukokuussa 2016. Kesäkuun alussa hän lupasi mitalin ihmiselle, joka ampuu kiinniottoa vastustelevan huumekauppiaan. Duterten valitsema uusi poliisiylijohtaja Ronald dela Rosa kertoi, että lausunnon seurauksena vankilassa olevat huumejärjestöjen johtajat lupasivat maksaa lähes miljoonan euron palkkiot Duterten ja dela Rosan tappamisesta. Hänen mukaansa huumekaupan johtajat olivat kokoustaneet Bilibidin vankilassa. Palkkamurhauhan takia Duterten suojelua lisättiin ja ainakin 200:aa poliisia koulutettiin turvaamaan häntä.


title: Filippiinien huumesota

text: Murhaaminen kiihtyi 30. kesäkuuta lähtien, kun Duterte vannoi virkavalansa. Hän sanoi virkaanastujaispäivänään: ”Jos tiedätte huumeriippuvaisia, menkää ja tappakaa heidät itse. Olisi liian tuskallista panna heidän vanhempansa tekemään se”. Duterte sanoi, että ”huumesodassa” tullaan murhaamaan 50 000 ihmistä: ”Tehdään siitä [luvusta] 50 000. Minä todella viimeistelen heidät” Lisäksi hän kehotti unohtamaan ihmisoikeuksia koskevat lait ja käski huumekauppiaita, ryöstäjiä ja tyhjäntoimittajia häipymään, ”sillä pormestarina tappaisin teidät”. Hän uhkasi tappaa huumeiden käyttäjät, koska joko he tappavat hänet tai hän heidät.


title: Filippiinien huumesota

text: Poliisi alkoi Duterten valtaannousun jälkeen laatia lähiöiden viranomaisten kanssa listoja, joihin kerätään huumeiden käyttäjiksi epäiltyjen henkilöiden tiedot. Listoille päätyy ihmisiä, joiden huumeiden käyttöä ei ole todistettu ja moni heistä murhataan. Ihmiset, joiden nimet laitetaan huume-epäiltyjen listoille, voivat ”antautua” eli ilmoittautua viranomaisille, mikä antaa kaupunginosien viranomaisille oikeuden tarkkailla heitä. Kesäkuussa 2017 1,2 miljoonaa ihmistä oli ilmoittautunut viranomaisille. Antautujille oli luvattu töitä.


title: Filippiinien huumesota

text: Murhaajat voivat ampua uhrin esimerkiksi öisin moottoripyörällä liikkuen hänen kotinsa lähettyville ja jättää ruumiin viereen kyltin, jossa lukee, että hän oli huumekauppias. Usein murhaajat ovat joko poliiseja tai heidän palkkaamiaan murhaajia Tammikuussa 2017 julkaistussa ihmisoikeusjärjestö Amnestyn raportissa kaksi palkkatappajaa kertoi, että poliisi maksaa heille huumeiden käyttäjän surmaamisesta 100 dollaria ja välittäjän surmaamisesta 200−300 dollaria. Palkkasurmaajat kertoivat, että he tekevät työtään köyhissä lähiöissä, koska siellä antautujat asuvat. Amnestyn mukaan myös yksittäiset poliisit hyötyvät rahallisesti köyhien ihmisten murhista. Järjestön mukaan korruptio on yleistä poliisien keskuudessa ja poliisit ovat väärentäneet todisteita, ryöstäneet uhrien koteja ja tekaissut virallisia raportteja välikohtauksista oikeuttaakseen väkivallan käyttöä. Poliisit ovat ampuneet aseettomia ihmisiä. Amnestyn mukaan jopa 8-vuotiaita huumeidenkäyttäjiä on ammuttu.


title: Filippiinien huumesota

text: ABS-CBN:n tutkimasta 50:stä uhrista melkein kaikki olivat asuneet slummeissa tai maakuntien syrjäseuduilla. Amnestyn tarkastelemasta 33:sta huumeisiin liittyvästä taposta yli 20 kohdistui perheellisiin miehiin. Murhattujen omaisten mukaan huumeiden myynti johtui köyhyydestä ja siitä, että ei ole saatavilla muita töitä. Muiden tutkimusten ja haastattelujen mukaan uhrien huumeiden myynti oli ollut pienimuotoista. Metamfetamiinin käyttöä perusteltiin sillä, että niin pysyy hereillä, eikä tule nälkä, joten voi tehdä pidempää työpäivää.


title: Filippiinien huumesota

text: Elokuussa senaatti aloitti tutkinnan siitä, loukkaavatko poliisien tekemät surmat ihmisoikeuksia.


title: Filippiinien huumesota

text: Syyskuussa oli tapettu yli 3 000 ihmistä, joista poliisi tappoi operaatioissaan vajaat 1500 ja tuntemattomat ihmiset murhasivat 2 000 uhria.


title: Filippiinien huumesota

text: Virallisten lukujen mukaan syyskuussa 2016 "huumesodassa" oli kuollut keskimäärin vajaa 45 ihmistä päivässä. 30. syyskuuta Duterte rinnasti itsensä diktaattoriin ja joukkotuhoajaan Adolf Hitleriin: ”Hitler tappoi kolme miljoonaa juutalaista. Nyt [Filippiineillä] on kolme miljoonaa huumeriippuvaista. Lahtaan heidät mielellään”.


title: Filippiinien huumesota

text: 28. tammikuuta 2017 Duterte sanoi, että huumeidenvastainen sota jatkuu vielä vuosia. Seuraavana päivänä Duterte laittoi murhakampanjansa tauolle ja haukkui poliiseja mädiksi. Syynä oli ilmeisesti diplomaattinen selkkaus Etelä-Korean kanssa, koska Filippiinien poliisin epäiltiin siepanneen ja tappaneen eteläkorealaisen yrittäjän vuoden 2016 lopussa. 30. tammikuuta poliisiylijohtaja Ronald Dela Rosa vahvisti suunnanmuutoksen kohti poliisivoimien puhdistamista: ”Kelmipoliisit, varautukaa! Meillä ei ole enää huumeiden vastaista sotaa. Meillä on sota lurjuksia vastaan!”".


title: Filippiinien huumesota

text: Vuoden 2017 alussa noin sata poliisia jäi kiinni huumausaineiden käytöstä. He menettivät työpaikkansa.


title: Filippiinien huumesota

text: 1. helmikuuta oikeusministeri Vitaliano Aguirre sanoi: ”Rikolliset, huumeparonit, huumediilerit, he eivät ole ihmisiä. Toisin sanoen, kun käymme sotaa vain huumeparoneita, huumeiden käyttäjiä ja huumekauppiaita vastaan, miten se voi olla ihmisoikeusrikos? Te pidätte heitä ihmisinä? Minä en pidä.”


title: Filippiinien huumesota

text: 7. helmikuuta Duterte ilmoitti lähettävänsä korruptiosta epäiltyjä poliiseja töihin aseistautuneiden islamistien hallitsemille alueille, jolleivat he eroaisi. Alkuvuodesta 2017 Duterte lähetti 200 väärinkäytöksistä epäiltyä poliisia taistelemaan islamisteja vastaan Etelä-Filippiineille.


title: Filippiinien huumesota

text: 10. helmikuuta Duterten lapsuudenystävän ja neuvonantajan John Paul Durezan veljenpoika jäi kiinni metamfetamiinin myynnistä.


title: Filippiinien huumesota

text: Presidenttikampanjan aikana väistyvä presidentti Benigno Aquino varoitti useasti, että Duterten noustessa valtaan Filippiinit on vaarassa joutua jälleen diktaattorin vallan alle. Hän vetosi äänestäjiin tukemansa ehdokkaan, Mar Roxasia, vaalitilaisuudessa, jotta voitaisiin pysäyttää terrorin paluu Filippiineille, mitä Aquino ei kykene tekemään yksin.


title: Filippiinien huumesota

text: Pulse Asia -mielipidemittauslaitoksen kyselyssä heinäkuussa 91 % filippiiniläisistä luotti Duterteen. Social Weather Stations -laitoksen kyselyssä 84 % kansasta luotti häneen paljon. Dutertea arvostettiin suunnilleen yhtä paljon kaikissa yhteiskuntaluokissa köyhistä rikkaisiin, niin maalla kuin kaupungeissa. Monet pitävät Duterten ansiona sitä, että Davaon kaduilla on turvallisempaa liikkua, kuin monessa muussa kaupungissa ja Duterten uskotaan voivan luoda sama turvallisuus koko maahan.


title: Filippiinien huumesota

text: Osa lehdistöstä ja katolisen kirkon edustajista on arvostellut murhia. Lopettakaa tappamiset -verkosto on järjestänyt mielenosoituksia vastustaakseen tappamista ja rankaisemattomuutta, mutta eivät Duterten presidenttiyttä. Monet murhien vastustajat pysyvät hiljaa, mahdollisesti koska he pelkäävät leimautumista. Esimerkiksi Duterten arvostelijana tunnettu senaattori Leila de Lima erotettiin tappoja tutkivan komitean johdosta. Human Rights Watchin mukaan kyseessä oli kosto siitä, että hän oikeasti tutki tappoja. Manilan katolisen kirkon apulaispiispa Broderick Pabillon mukaan Filippiineillä vallitsee murhien suhteen vaikenemisen kulttuuri, mikä johtui aluksi Duterten suosiosta ja myöhemmin pelosta. Pabillon mukaan ihmiset eivät tuomitse tappamista riittävän selkeästi. Netissä kohtaa ärhäkkää vastustamista, jos arvostelee presidenttiä tai hänen hallintoaan.


title: Filippiinien huumesota

text: YK on vaatinut päästä Filippiineille tutkimaan huumesurmia, mikä ei ole onnistunut. Dutertesta on tehty valitus Kansainväliseen rikostuomioistuimeen, missä käsitellään rikoksia ihmisyyttä vastaan. Valituksen tehneet filippiiniläinen asianajaja ja kaksi oppositiopoliitikkoa syyttävät presidenttiä joukkomurhasta ja laittomista surmista huumesodassa.


title: Filippiinien huumesota

text: Lokakuussa 2016 Kansainvälisen rikostuomioistuimen syyttäjä Fatou Bensouda julkaisi lausunnon, jossa hän ilmaisi huolensa murhista ja kertoi, että hänen virastonsa saattaa aloittaa esitutkinnan mahdollisista kansainvälisistä rikoksista.


title: Filippiinien huumesota

text: Helmikuussa 2017 Amnesty sanoi, että laittomien teloitusten sarja voi olla rikos ihmisyyttä vastaan.


title: Filippiinien huumesota

text: Social Weather Stationsin kyselyn mukaan maaliskuussa 75 % filippiiniläisistä luotti Duterten hallintoon. Valtaosa väestöstä kannatti sitä, ettei huumerikoksista epäiltyjä tapettaisi tapahtumapaikalla.


title: Filippiinien huumesota

text: Huhtikuussa 2017 Yhdysvaltain presidentti Donald Trump kehui Dutertea, siitä että tämä oli tehnyt loistavaa työtä huumeongelman hoidossa. Filippiinien poliisi oli tuolloin kertonut surmanneensa noin 2 700 ihmistä ja väittänyt tunnistamattomien hyökkääjien tappaneen 1 800 ihmistä ja lisäksi, että tutkinnassa oli 5 700 väkivaltaista kuolemaa.


title: Filippiinien huumesota

text: Toukokuussa 2017 Duterte irtisanoi Euroopan unionin 250 miljoonan euron kehitysavun Filippiineille, koska siihen liittyy ihmisoikeusehtoja.


title: Filippiinien huumesota

text: Jos toinen köyhän perheen vanhemmista surmataan, leski ei välttämättä pysty enää maksamaan lastensa koulunkäyntiä ja lasten voivat joutua menemään töihin. Myös poliisin ampumisesta selviytyminen voi johtaa kalliisiin sairaalamaksuihin, joiden vuoksi henkilö on joutunut esimerkiksi myymään kotinsa.


title: Filippiinien huumesota

text: Social Weather Stationsin kysely kesällä 2017 kertoo, että yli 70 prosenttia kansalaisista pelkää, että hän itse tai hänen omaisensa kuolee huumesodassa. Alle neljännes filippiiniläisistä uskoo poliisin tietoihin surmista.


title: Air Tropiques

text: Air Tropiques on vuonna 2001 perustettu kinshasankongolainen lentoyhtiö. Se on toimintakiellossa Euroopan unionin alueella.


title: Status Seeker

text: Status Seeker on Dream Theaterin ensimmäinen single. Se julkaistiin vuonna 1989 levymerkillä Mechanic Records.


title: Alarik Hernberg

text: Verner Alarik Hernberg (2. maaliskuuta 1869 Helsinki – 9. lokakuuta 1941 Helsinki) oli suomalainen oikeustieteilijä ja Helsingin yliopiston siviilioikeuden apulaisprofessori.


title: Alarik Hernberg

text: Hernbergin vanhemmat olivat senaatin kielenkääntäjä Robert Nikolai Hernberg (1831-1887) ja Clara Amanda Adelaide Strandberg. Hernberg oli naimisissa vuodesta 1896 Naëma Fredrika Tawaststjernan kanssa. Heidän poikiaan olivat Suomen Sokeri Oy:n pääjohtaja Gunnar Hernberg ja Villayhtymän pääjohtaja Runar Hernberg, samoin kuin sisätauteihin erikoistunut lääketieteen ja kirurgian tohtori Carl-August AlarikHernberg (s. 1909).


title: Alarik Hernberg

text: Hernberg pääsi ylioppilaaksi Helsingin ruotsalaisesta normaalilyseosta 1888 ja suoritti Helsingin yliopistosta oikeustutkinnon 1893 sekä valmistui molempien oikeuksien lisensiaatiksi ja tohtoriksi 1916. Hän sai varatuomarin arvon 1896. Hernberg oli Helsingin yliopiston siviilioikeuden apulaisena eli apulaisprofessorina 1924–1936.


title: Afterlife (kappale)

text: Afterlife on Dream Theaterin toinen single. Se julkaistiin vuonna 1989 levymerkillä Mechanic Records.


title: Another Day

text: Another Day on Dream Theaterin kolmas single. Se julkaistiin vuonna 1992 levymerkillä Atco Records.


title: Project Gotham Racing 2

text: Project Gotham Racing 2 on Bizarre Creationsin kehittämä ajopeli, joka on julkaistu vuonna Xbox-konsolille.


title: Project Gotham Racing 2

text: IGN antoi pelille arvosanan 9.5/10 arvostelussaan.


title: Project Gotham Racing

text: Project Gotham Racing on Bizarre Creationsin kehittämä ajopeli, joka on julkaistu vuonna Xbox-konsolille.


title: Project Gotham Racing

text: IGN antoi pelille arvosanan 8.8/10 arvostelussaan.


title: Robert Maras

text: Robert Maras (s. 20. lokakuuta 1978 Freiburg im Breisgau) on saksalainen kilpauransa päättänyt koripalloilija.


title: Robert Maras

text: Sentterinä pelannut Maras edusti urallaan saksalaisia, espanjalaisia ja kreikkalaisia seurajoukkueita pelaten muun muassa Euroliigaa. Hän voitti ALBA Berlinissä Saksan mestaruuden vuosina 1999 ja 2000 sekä Saksan cup-mestaruuden vuonna 1999. Kolmannen Saksan mestaruutensa Maras voitti Skyliners Frankfurtissa vuonna 2004.


title: Robert Maras

text: Maras pelasi myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös vuoden 2003 EM-kilpailuissa.


title: Kim Woo-young

text: Kim Woo-young (s. 17. kesäkuuta 1988 Soul, Korean tasavalta) on eteläkorealainen jääkiekkopuolustaja, joka pelaa Aasian liigan eteläkorealaisjoukkue Daemyung Killer Whalesissa. Hän toimii joukkueen kapteenina.


title: Kim Woo-young

text: Woo-young kävi high schoolin Joong Dong High'ssa. Tämän jälkeen hän pelasi vuosina 2007–2011 Yonsei Universityn yliopistojoukkueessa. Viimeisellä yliopistokaudellaan 2010–2011 Woo-young toimi joukkueensa kapteenina. Kaudeksi 2011–2012 hän siirtyi Aasian liigaan Anyang Hallan joukkueeseen, jossa Woo-youngin tulokaskausi toi 36 runkosarja- ja viidessä playoff-ottelussa tehot 2+9=11.


title: Kim Woo-young

text: Kauden 2012–2013 Woo-young aloitti try-outilla Mestis-joukkue HC Keski-Uudenmaan joukkueessa, jossa hänen kanssaan pelasi myös kolme muuta eteläkorealaista: Kim Sang-wook, Kim Ki-sung ja Sung Woo-je. Heistä jokaisen visiitti jäi lopulta varsin lyhyeksi. Woo-young pelasi HCK:ssa lopulta vain yhden ottelun sekä kuusi ottelua lainalla Suomi-sarjajoukkue Porvoo Huntersissa. Hän palasi loppukaudeksi takaisin kotimaahansa Anyang Hallan joukkueeseen. Kaudella 2013–2014 Woo-young nousi joukkueen kapteeniksi ja kaudella 2014–2015 hän toimi Anyang Hallan varakapteenina.


title: Kim Woo-young

text: Woo-young siirtyi kaudeksi 2015–2016 Daemyung Sangmun riveihin. Kauden jälkeen joukkue jättäytyi pois ALIH:sta. Woo-young edusti Sangmua kaudella 2016–2017 muissa Aasian sarjoissa ja toimi joukkueen kapteenina. Kaudeksi 2017–2018 hän palasi ALIH:hon ja siirtyi Daemyung Killer Whalesin riveihin.


title: Kim Woo-young

text: Woo-young edusti Etelä-Koreaa I-divisioonan MM-kilpailuissa vuonna 2011, jolloin hän voitti A-lohkon pronssia. Woo-young pelasi myös IA-divisioonan MM-kilpailuissa vuosina 2013 ja 2014 sekä IB-divisioonan MM-kilpailuissa vuonna 2012, jolloin hän voitti kultaa. Woo-young pelasi myös II-divisioonan MM-kilpailuissa vuonna 2009, jolloin hän voitti B-lohkon kultaa.


title: Kim Woo-young

text: Woo-young pelasi myös Sotšin olympiakisojen 2014 karsinnoissa. Hän edusti Etelä-Koreaa myös Aasian talvikisoissa vuonna 2011, jolloin Woo-young voitti pronssia, mutta hän jäi turnauksessa kuitenkin ilman peliaikaa.


title: Kim Woo-young

text: Woo-young pelasi myös alle 20-vuotiaiden II-divisioonan MM-kilpailuissa vuonna 2008 sekä alle 18-vuotiaiden I-divisioonan MM-kilpailuissa vuonna 2006.


title: Enoch Banza

text: Enoch Banza (s. 4. helmikuuta 2000 Helsinki) on kinshasankongolais-suomalainen jalkapalloilija. Pelipaikaltaan hän on oikea laitalinkki. Banza edustaa HJK:ta; tammikuussa 2019 ilmoitettiin hänen siirtymisestään lainasopimuksella Kokkolan Pallo-Veikkoihin.


title: Enoch Banza

text: Banza aloitti jalkapallon pelaamisen Malmin Palloseurassa 5-vuotiaana. 8-vuotiaana hän siirtyi Helsingin Jalkapalloklubiin. Helmikuussa 2017 Banza teki HJK:n kanssa 3+1-vuotisen sopimuksen. Banza teki ensiesiintymisensä Klubi 04:ssä Kakkosessa 22. huhtikuuta 2017 kotiottelussa PEPO Lappeenrantaa vastaan. Hän teki 6–0-tulokseen päättyneessä ottelussa myös maalin. Veikkausliigassa Banza pelasi ensimmäisen ottelunsa 23. heinäkuuta, kun HJK voitti kotonaan PS Kemin 3–1.


title: Enoch Banza

text: Banzan vanhemmat ovat muuttaneet Suomeen Kongosta.


title: Thonac

text: Thonac on kunta Lounais-Ranskassa Dordognen departementissa Uuden-Akvitanian alueella.


title: Thonac

text: Kunnan nähtävyys on Vézèrejoen rannalla oleva linna "Château de Losse". Se on valmistunut vuonna 1576. Linnan sisustus ja huonekalut ovat 1500- ja 1600-luvuilta. Linnan puutarha kuuluu Ranskan kulttuuriministeriön nimeämälle merkittävien puutarhojen listalle ("Jardin remarquable").


title: Thonac

text: Yvon Delbos (1885-1956), Poliitikko, Ranskan ulkoministeri 1936-1938


title: Patrick Femerling

text: Patrick Oliver Femerling (s. 4. maaliskuuta 1975 Hampuri) on saksalainen kilpauransa päättänyt koripalloilija.


title: Patrick Femerling

text: Sentterinä pelannut Femerling pelasi Yhdysvaltain yliopistosarjassa ja edusti urallaan saksalaisia, espanjalaisia, kreikkalaisia ja turkkilaisia seurajoukkueita pelaten muun muassa Euroliigaa, jonka mestaruuden hän voitti FC Barcelonassa vuonna 2003. Femerling voitti Saksan mestaruuden vuosina 1999 ja 2000 ja 2008, Espanjan mestaruuden vuosina 2003 ja 2004, Kreikan mestaruuden vuosina 2005 ja 2006, Saksan cup-mestaruuden vuosina 1999 ja 2009, Kreikan cup-mestaruuden vuosina 2002, 2005 ja 2006 ja Espanjan cup-mestaruuden vuonna 2003.


title: Patrick Femerling

text: Femerling pelasi pitkään myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös Pekingin kesäolympialaisissa 2008, vuoden 2006 MM-kilpailuissa sekä vuosien 1997, 1999, 2001 (Saksa neljäs), 2003, 2007 ja 2009 EM-kilpailuissa.


title: Heinrich Peter

text: Karl-August ”Heinrich” Peter (13. kesäkuuta 1910 – ?) oli saksalainen maahockeypelaaja ja olympiamitalisti.


title: Heinrich Peter

text: Peter pelasi Saksan miesten maajoukkueessa vuosina 1930–1938 viisi ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi ottelussa Tanskaa vastaan. Hänen pelaajauransa aikana ei pelattu maailman- eikä euroopanmestaruuskilpailuja.


title: Pull Me Under

text: Pull Me Under on Dream Theaterin ensimmäinen kappale ja ensimmäinen single yhtyeen albumilta "Images and Words". Se julkaistiin vuonna 1992 levymerkillä Atco Records.


title: Take the Time

text: Take the Time on Dream Theaterin kolmas single yhtyeen studioalbumilta "Images and Words". Se julkaistiin vuonna 1992 levymerkillä Atco Records.


title: Peter Doohan

text: Peter Doohan (2. toukokuuta 1961 Nelson Bay, Uusi Etelä-Wales – 21. heinäkuuta 2017 Newcastle, Uusi Etelä-Wales) oli australialainen tennispelaaja, joka tuli tunnetuksi Boris Beckerin voittajana vuoden 1987 Wimbledonin tennisturnauksessa. Becker oli voittanut turnauksen miesten kaksinpelin vuosina 1985 ja 1986, mutta hävisi 1987 Peter Doohanille ja putosi kisasta jo turnauksen toisella kierroksella.


title: Peter Doohan

text: Doohan ylsi miesten kaksinpelin maailmantilastossa korkeimmillaan sijalle 43, mutta nelinpelitilastossa hän kohosi sijalle 15. Korkeimmat sijat Doohan saavutti vuonna 1987. Kaksinpelissä Doohan voitti Adelaiden tennisturnauksen vuonna 1984, ja nelinpelissä hän sai viisi titteliä.


title: Peter Doohan

text: Doohan sai tietää sairastavansa ALS-tautia vain yhdeksän viikkoa ennen kuolemaansa 56 vuoden iässä.


title: Piisinen

text: Piisinen voi tarkoittaa:


title: Caught in a Web

text: Caught in a Web on Dream Theaterin ensimmäinen single yhtyeen albumilta "Awake". Se julkaistiin vuonna 1994 levymerkillä EastWest Records.


title: Vähämäki

text: Vähämäki voi tarkoittaa:


title: Lie (kappale)

text: Lie on Dream Theaterin toinen single yhtyeen albumilta "Awake". Se julkaistiin vuonna 1994 levymerkillä EastWest Records.


title: Severi Saarinen (näyttelijä)

text: Samu Severi Saarinen (s. 1984) on suomalainen näyttelijä.


title: Severi Saarinen (näyttelijä)

text: Saarinen valmistui Teatterikorkeakoulusta teatteritaiteen maisteriksi 2012. Vuonna 2011 hänet kiinnitettiin Turun kaupunginteatteriin, jossa hän ehti näytellä useita rooleja ennen siirtymistään kiinnitykselle Tampereen Työväen Teatteriin vuonna 2014. Kiinnitys loppui kesällä 2017 ja Saarinen siirtyi Helsinkiin vapaaksi näyttelijäksi syksyllä 2017. Vuonna 2018 hänet kiinnitettiin uudelleen Turun kaupunginteatteriin. Keväällä 2018 Saarinen nähdään MTV3:n Kingissä.


title: Severi Saarinen (näyttelijä)

text: Saarisen elokuvadebyytti oli Zaida Bergrothin elokuvassa Hyvä poika (2011). Saarinen on esiintynyt tämän jälkeen myös elokuvassa Rakkauden rasvaprosentti. Syksyllä 2017 ensi-iltansa saaneessa Tuntemattomassa sotilaassa Saarinen näytteli alikersantti Lehdon roolia.


title: Severi Saarinen (näyttelijä)

text: Saarinen on esiintynyt myös seuraavissa suomalaisissa teattereissa ja kesäteattereissa:


title: Severi Saarinen (näyttelijä)

text: Riihimäen teatteri, Suomen Kansallisteatteri, Hämeenlinnan kesäteatteri, Samppalinnan kesäteatteri, Tampereen komediateatteri.


title: Severi Saarinen (näyttelijä)

text: Saarinen on musiikkiteatterin ammattilainen. Saarisen pääinstrumentti on laulu, mutta hän soittaa myös kitaraa ja rumpuja. Saarinen on tehnyt useita rooleja suomalaisen musiikkiteatterin parissa.


title: The Silent Man

text: The Silent Man on Dream Theaterin kolmas ja viimeinen single yhtyeen albumilta "Awake". Se julkaistiin vuonna 1994 levymerkillä EastWest Records.


title: Maureen George

text: Maureen Jean George (s. 1. syyskuuta 1955 Bulawayo, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.


title: Maureen George

text: George pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Mike Testwuide

text: Michael William Testwuide (s. 5. helmikuuta 1987 Vail, Colorado, Yhdysvallat) on eteläkorealais-yhdysvaltalainen jääkiekkoilija, joka pelaa Aasian liigan eteläkorealaisjoukkue High1:ssa. Testwuide on pelipaikaltaan oikea laitahyökkääjä ja laukoo oikealta.


title: Mike Testwuide

text: Testwuide pelasi Pikes Peak Minersin junioreissa, jonka jälkeen hän aloitti kaudella 2004–2005 USHL-junioriliigan Waterloo Black Hawksissa. Kaudella 2005–2006 Testwuide oli 18 osumallaan joukkueen toiseksi paras maalintekijä James Marcoun kanssa. Hän jakoi myös Black Hawksin sisäisen tehotilaston voiton Nick Grasson kanssa lukemalla +4. Vuodet 2006–2010 Testwuide kävi Colorado Collegea. "Junior -kaudellaan" 2008–2009 hän nousi joukkueensa varakapteeniksi ja valittiin kauden päätteeksi WCHA:n akateemiseen tähdistökentälliseen. "Senior -kaudellaan" 2009–2010 Testwuide nousi CC:n kapteeniksi. Hän oli joukkueensa paras maalintekijä ja toiseksi paras pistemies Bill Sweattin jälkeen tehoilla 21+10=31. Testwuide jakoi koko WCHA:n maalipörssin neljännen sijan Denverin Rhett Rakhshanin ja UMD:n Justin Fontainen kanssa. Hänet valittiin kauden päätteeksi sarjan akateemiseen tähdistökentälliseen.


title: Mike Testwuide

text: Maaliskuussa 2010 Testwuide teki kaksivuotisen tulokassopimuksen Philadelphia Flyersin kanssa. Hän pelasi molemmat sopimuskautensa kokonaan AHL-joukkue Adirondack Phantomsissa. Tulokaskaudellaan 2010–2011 Testwuide teki 76 runkosarjaottelussa tehot 18+21=39, joilla hän oli joukkueen kolmanneksi paras maalintekijä ja neljänneksi paras pistemies. Heinäkuussa 2012 Testwuide teki Flyersin kanssa vuoden mittaisen ja kaksisuuntaisen jatkosopimuksen. Hän pelasi myös kauden 2012–2013 kokonaan AHL:ssä. Helmikuussa 2013 Flyers kauppasi Testwuiden Calgary Flamesiin vaihdossa Mitch Wahliin.


title: Mike Testwuide

text: Kaudeksi 2013–2014 Testwuide siirtyi Aasian liigan eteläkorealaisjoukkue Anyang Hallaan. Hän oli joukkueen toiseksi paras pistemies Brock Radunsken jälkeen tehoilla 27+27=54, joilla Testwuide jakoi ALIH:n maalipörssin viidennen sijan Nikkō Ice Bucksin Hiroki Uenon kanssa ja pistepörssin yhdeksännen sijan Nikkō Ice Bucksin Dave Bonkin kanssa. Kaudella 2014–2015 hän oli Anyang Hallan paras maalintekijä ja kolmanneksi paras pistemies tehoilla 29+32=61. Testwuide jakoi ALIH:n maalipörssin kahdeksannen sijan China Dragonin Brett Parnhamin kanssa. Pudotuspeleissä hän oli joukkueensa paras maalintekijä neljällä osumallaan.


title: Mike Testwuide

text: Testwuide voitti kaudella 2015–2016 koko ALIH:n maalipörssin ja sijoittui liigan pistepörssissä kolmanneksi tehoilla 35+31=66. Hän voitti myös ALIH:n tehotilaston lukemalla +43. Testwuide palkittiin liigan runkosarjan parhaana pelaajana. Hän voitti kauden päätteeksi ALIH:n mestaruuden. Testwuide valittiin liigan tähdistökentälliseen. Kaudella 2016–2017 hän nousi Anyang Hallan varakapteeniksi. Testwuide oli joukkueen toiseksi paras maalintekijä Kim Ki-sungin jälkeen 23 osumallaan. Hänen kautensa päättyi lopulta ensimmäiseen playoff-otteluun loukkaantumisen vuoksi.


title: Mike Testwuide

text: Testwuide edusti Etelä-Koreaa Pyeongchangin olympiakisoissa 2018 sekä IA-divisioonan MM-kilpailuissa vuonna 2016. Vuoden 2017 turnaus häneltä jäi väliin loukkaantumisen vuoksi. Testwuide pelasi myös IB-divisioonan MM-kilpailuissa vuonna 2015, jolloin hän voitti kultaa. Testwuide voitti myös koko turnauksen tehotilaston lukemalla +9. Hän pelasi myös Aasian talvikisoissa vuonna 2017, jolloin Testwuide voitti hopeaa. Hänen turnauksensa päättyi kuitenkin ensimmäiseen otteluun olkapäävamman vuoksi, kun Testwuide törmäsi Kazakstanin maalivahti Vitali Kolesnikin kanssa.


title: Mike Testwuide

text: Miken isoveli John Paul "J. P." Testwuide on entinen AHL-tason jääkiekkopuolustaja. Mike Testwuide sai Etelä-Korean kansalaisuuden 23. maaliskuuta 2015.


title: GP3 Saksan Grand Prix 2010

text: GP3 Saksan Grand Prix 2010 oli GP3-kauden 2010 viides osakilpailu, joka ajettiin 24.–25. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: GP3 Saksan Grand Prix 2010

text: Lauantain kilpailun voittoon ajoi Status Grand Prix -tallin kuljettaja Robert Wickens. Sunnuntain kilpailun voitti ART Grand Prix -tallin Esteban Gutiérrez.


title: Patricia McKillop

text: Patricia Jean McKillop (o.s. Fraser, s. 15. heinäkuuta 1956) on zimbabwelainen kilpauransa päättänyt maahockeypelaaja ja olympiavoittaja.


title: Patricia McKillop

text: McKillop pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhteensä kuusi maalia jakaen olympiaturnauksen maalikuningattaruuden Neuvostoliiton Natella Krasnikovan kanssa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Live in Wacken

text: Live in Wacken on saksalaisen power metal -yhtye Unisonicin livealbumi, joka julkaistiin vuonna 2017 levymerkillä Ear Music.


title: Junior M.A.F.I.A.

text: Junior M.A.F.I.A. (Junior Masters at Finding Intelligent Attitudes), oli Brooklynissa 1990-luvulla perustettu hip hop -kollektiivi. Ryhmän perustaja ja ￼￼mentori oli rap-artisti Biggie Smalls. Ryhmän muodostivat Lil' Kim, Little Caesar, Nino Brown, Chico Brown, Larceny, Trife ja MC Klepto. Vuonna 1995 Junior M.A.F.I.A. julkaisi esikoisalbuminsa "Conspiracy," joka menestyi hyvin, ja auttoi Lil' Kimiä aloittamaan soolouransa.


title: Sord Computer Corporation

text: Sord Computer Corporation oli japanilainen tietotekniikkayhtiö, jonka perusti 15. huhtikuuta 1970 Takayoshi Shiina. Yritys aloitti toimintansa ohjelmistokehityksellä DEC PDP minitietokoneille.


title: Sord Computer Corporation

text: Yritys oli tunnettu 8-bittisistä kotitietokoneista kuten Sord M5. Muita tuotteita olivat "raahattava" Sord M23P (1983) ja kannettava Sord IS-11 (1984).


title: Sord Computer Corporation

text: Yrityksen ensimmäinen tietokone SMP80/08 kehitettiin käyttämään Intel 8008 8-bittistä suoritinta mutta tietokone ei edennyt kaupalliseen tuotantoon asti. Tietokoneelle tehtiin seuraaja SMP80/x-sarja, joka käytti Intel 8080 suoritinta.


title: Sord Computer Corporation

text: Yrityksen omistaa vuodesta 1985 lähtien Toshiba.


title: Saint-Amand-de-Coly

text: Saint-Amand-de-Coly [sɛ̃tamɑ̃dkɔli] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 395. Saint-Amand-de-Coly kuuluu departementissaan Vallée de l’Hommen kantoniin Sarlat-la-Canédan arrondissementissa.


title: Saint-Amand-de-Coly

text: Chironde-joen varrella sijaitseva Saint-Amand-de-Coly kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.


title: Pajala

text: Pajala voi tarkoittaa seuraavia:


title: Saint-Jean-de-Côle

text: Saint-Jean-de-Côle on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 368. Saint-Jean-de-Côle kuuluu departementissaan Thiviersin kantoniin Nontronin arrondissementissa.


title: Saint-Jean-de-Côle

text: Saint-Jean-de-Côle kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.


title: Saint-Léon-sur-Vézère

text: Saint-Léon-sur-Vézère on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 428. Saint-Léon-sur-Vézère kuuluu departementissaan Vallée de l’Hommen kantoniin Sarlat-la-Canédan arrondissementissa.


title: Saint-Léon-sur-Vézère

text: Nimensä mukaisesti Vézère-joen varrella sijaitseva Saint-Léon-sur-Vézère kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.


title: Saint-Léon-sur-Vézère

text: Kunnan nähtävyyksiä ovat Saint-Léoncen romaaninen kirkko, La Sallen kartano, sekä linnat "Château de Clérans" ja "Château de Chaban". Linnoista Château de Chabanin rakentaminen aloitettiin 1200-luvulla, ja nykyisen ulkomuotonsa se on saanut parisataa vuotta myöhemmin.


Lemkülan, Võhmetun ja Porkunin karstijärvet sijaitsevat Tapalla lähinnä Lemkülan, Piisupissa, Võhmetun ja Porkunin kylien alueilla Länsi-Virumaalla Virossa. Alue, joka sijaitsee neljä kilometriä Tamsalusta koilliseen, kuuluu Pandiveren ylänköön, missä esiintyy yleisesti karstimaata. Joet ja ojat ovat ylängöllä harvinaisia, sillä sadevesi imeytyy helposti maahan pohjavedeksi ja virtaa siellä maanalaisissa joissa. Niiden vesi pulppuaa esiin usein lähteissä ja joskus karstijärvissä ja vesi on siksi varsin kovaa ja mineraalipitoista. Tällaiset järvet luokitellaan joskus alkalitrofisiksi järviksi.


title: Lemkülan, Võhmetun ja Porkunin karstijärvet

text: Alue on suojeltu () ja suojelualue on järvialuetta hieman laajempi. Se on 1151,5 hehtaaria suuri ja se on kaksiosainen. Alueesta on vettä 72,2 hehtaaria. Suojelualueen pääalue on 8,3 kilometriä pitkä ja 2,5 kilometriä leveä. Siitä pari kilometriä koillisee sijaitsee halkaisijaltaan 2,5 kilometrinen lisäalue. Ne sisältävät järviä, lampia, ojia ja soita, jotka sijaitsevat pohjois-etelä-suuntaisen harjujakson molemmilla puolilla. Järvet ja lammet ovat yleensä autioita.


text: Porkuni järv (46 ha), josta Valgejõgi saa alkuunsa, on näistä kuuluisin. Vaikka se on näistä järvistä suurin, kuivuu se loppukesäisin joskus kokonaan. Sillä on kelluvia saaria, jotka kulkeutuvat tuulen mukana. Muut järvet sijaitsevat Porkuni järvestä pohjoiseen.


text: Eteläisiä järviä ovat myös Piisupi järv (5,2 ha) ja sen vieressä sijaitsevat lammet Sahkjärv ja Ratasjärv (0,9 ha ). Noin 300 metriä pohjoisempana on Võhmetu järv (9,0 ha), jonka vieressä sijaitsee kolmetoista lampea. Niitä ovat esimerkiksi Laksi järv (0,8 ha ), Toomra järv , Kuke järv (0,4 ha ), Kadaka järv (0,4 ha ), Mardihansu järv (2,3 ha ), Kannukse järv ja Kannukse soonik . Suuremman Lemküla järven (6,0 ha) lähellä sijaitsee viisi lampea, joita ovat muun muassa Süsijärv (1,3 ha ), Väike Roogjärv ja Suur Roogjärv . Viimeksi mainittu on asuttu järvi. Lisäalueella sijaitsee vielä Assamallan karstiluhta (53 ha), joka on keväisin karstijärvenä ja kesällä luhtana.


title: Adeniyi Agbejule

text: Adeniyi Agbejule (s. 15. joulukuuta 1981 Ebute Metta, Nigeria) on nigerialainen jalkapalloilija. Pelipaikaltaan hän oli hyökkääjä.


title: Adeniyi Agbejule

text: Agbejule pelasi suurimman osan urastaan Puolassa. Pääsarjatasolla hän pelasi vain Suomessa. Kaudella 2001 Agbejule edusti Vaasan Palloseuraa viidessä Veikkausliigan ottelussa, joissa hän teki yhden maalin – 16. syyskuuta 1–1-tasapeliin päättyneessä vierasottelussa Hakaa vastaan.


title: Cohn

text: Cohn on muun muassa seuraavien henkilöiden sukunimi:


title: Monflanquin

text: Monflanquin [mɔ̃.flɑ̃.kɛ̃] on Ranskan kunta Uuden-Akvitanian alueella Lot-et-Garonnen departementin pohjoisosassa. Kunnan asukasluku vuonna 2014 oli 2312. Monflanquin kuuluu departementissaan Le Haut agenais Périgordn kantoniin Villeneuve-sur-Lotin arrondissementissa.


title: Monflanquin

text: Lot-joen sivujoen Lèden laakson kukkulalla sijaitseva Monflanquin kuuluu kauneimpien ranskalaiskylien järjestöön "Les Plus Beaux Villages de France".


title: Pujols (Lot-et-Garonne)

text: Pujols [pyʒɔl] on Ranskan kunta Uuden-Akvitanian alueella Lot-et-Garonnen departementissa. Kunnan asukasluku vuonna 2014 oli 3 635. Pujols kuuluu departementissaan Le Haut agenais Périgord -kantoniin Villeneuve-sur-Lotin arrondissementissa. Pujols sijaitsee nelisen kilometriä Villeneuve-sur-Lotista lounaaseen Lot-joen eteläpuolella.


title: Pujols (Lot-et-Garonne)

text: Pujolsin kunnan kylä nimeltä Pujols-le-Haut kuuluu kauneimpien ranskalaiskylien järjestöön "Les Plus Beaux Villages de France".


title: Acrow Haltin rautatieasema

text: Acrow Haltin rautatieasema oli pieni rautatieasema Saffron Walden Railwayn varrella Saffron Waldenissa, Essexissä. Se sijaitsi lähellä Acrow Engineering Ltd:n Coronation Worksin tehdasta, jonka työntekijöiden käyttöön asema alun perin tehtiin. Se oli käytössä vuosina 1957–1964.


title: Acrow Haltin rautatieasema

text: Asema avattiin 25. maaliskuuta 1957. Sen rakennutti Acrow Engineering, joka lahjoitti valmistuneen aseman British Railwaysille. Avajaisseremoniaan osallistui Saffron Waldenin pormestari, ja ensimmäisen asemalla pysähtyneen junan kuljettajalle ja lämmittäjälle annettiin shamppanjapullo.


title: Acrow Haltin rautatieasema

text: Asemalla oli yksi betoninen laituri, jonka keskellä oli betoninen katos. Katoksen takaa lähti betonipäällysteinen polku tehtaalle. Aseman valaistuissa, keltaisissa nimikylteissä oli myös Acrow-logo. Laiturin itäpäässä radasta erkani jyrkkä sivuraide tehtaalle.


title: Acrow Haltin rautatieasema

text: Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne linjalla loppui 7. syyskuuta 1964. Acrow Haltin asema suljettiin samana päivänä.


title: Acrow Haltin rautatieasema

text: Sekä laituri että katos ovat edelleen olemassa. Laituri on pääosin umpeenkasvanut, mutta katoksen lähellä aluskasvillisuutta ei ole.


title: Trimetyylisilyyliatsidi

text: Trimetyylisilyyliatsidi eli atsidotrimetyylisilaani (CHSiN) on silaanijohdannaisiin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.


title: Trimetyylisilyyliatsidi

text: Huoneenlämpötilassa trimetyylisilyyliatsidi on väritöntä nestettä. Yhdiste liukenee useisiin aproottisiin orgaanisiin liuottimiin. Veden kanssa se sen sijaan reagoi hydrolysoituen myrkylliseksi vetyatsidiksi. Trimetyylisilyyliatsidi saattaa olla räjähdysherkkää. Trimetyylisilyyliatsidi on myrkyllistä.


title: Trimetyylisilyyliatsidi

text: Trimetyylisilyyliatsidia valmistetaan tyypillisesti natriumatsidin ja trimetyylisilyylikloridin välisellä reaktiolla. Liuottimena reaktiossa voidaan käyttää esimerkiksi dibutyylieetteriä tai polyetyleeniglykoleja. Tuote puhdistetaan tislaamalla. Trimetyylisilyyliatsidi reagoi muun muassa organohalogeeniyhdisteiden, epoksidien ja esterien kanssa muodostaen orgaanisia atsideja. Tämän lisäksi yhdiste reagoi sykloadditioilla muun muassa alkeenien, alkyynien, nitriilien ja isosyanaattien kanssa muodostaen heterosyklisiä yhdisteitä esimerkiksi triatsoleja.


title: La Bastide-Clairence

text: La Bastide-Clairence on Ranskan kunta Uuden-Akvitanian alueella Pyrénées-Atlantiquesin departementissa. Kunnan asukasluku vuonna 2014 oli 1 016. La Bastide-Clairence kuuluu departementissaan Pays de Bidache, Amikuze et Ostibarre -kantoniin Bayonnen arrondissementissa.


title: La Bastide-Clairence

text: Ranskan lounaiskulman baskialueella sijaitseva La Bastide-Clairence kuuluu kauneimpien ranskalaiskylien järjestöön "Les Plus Beaux Villages de France".


title: Amegas

text: Amegas on reLINE Softwaren kehittämä "pallo-ja-maila" toimintapeli, joka on julkaistu Amigalle vuonna . Pelille on julkaistu seuraaja "Crystal Hammer" (1988).


title: Amegas

text: Pelityypin edeltäjiä ovat muun muassa "Breakout" ja "Arkanoid".


title: Amegas

text: Pelissä rikotaan tiiliä pallolla, joka kimpoaa pelaajan ohjaamasta mailasta. Pelissä ohjataan hiirellä, jonka molemmat napit voidaan käyttää.


title: Amegas

text: Peli on saanut arvosanaksi 5/5 Info-lehden arvostelussa.


title: Amegas

text: Peli on saanut arvosanaksi 79% Zero-lehden arvostelussa.


title: Vääna jõgi

text: Vääna jõgi on joki Harjumaassa Viron pohjoisosissa, joka laskee Suomenlahteen Harkussa. Joesta käytetään yläjuoksulla myös nimiä Saku jõgi, Tõdva jõgi, Hüüru jõgi ja Topi jõgi.


title: Vääna jõgi

text: Joen lähde sijaitsee Kiilin Paeknassa Kureveren kylän lähellä, mutta kuitenkin Sakun kunnanrajan takana. Sieltä se virtaa hetken Kiilissä ja kääntyy Paeknan jälkeen Sakun puolelle ja juoksee Sakun kaupungin läpi. Valtatien 4 jälkeen joki tulee Saueen, josta se poistuu Hüürun jälkeen Harkun puolelle. Se laskee Suomenlahteen Vääna-Jõesuun lounaispuolella.


title: Vääna jõgi

text: Joen pääuoman latvahaara alkaa karstilähteestä samasta metsästä, mistä saa myös alkuunsa Pirita jõen sivuhaara Angerja oja. Muita latvahaaroja ovat Nabala- ja Lähtse-peakraavit. Angeja oja on alun perin ollut Vääna jõen latvahaara, mutta se on kanavalla muutettu Pirita jõen sivuhaaraksi. Pääuoma juoksee metsäalueelta pohjoiseen Paeknan peltoalueelle, missä joki on padottu Peakna järveksi , ja kääntyy muutaman kilometrin jälkeen länteen Saustin soo-alueen läpi. Suoalueella on joen mutkia kaivettu suoriksi ja siksi joella on mutkaisia rinnakkaisuomia suorien osuuksien rinnalla. Joki alittaa valtatien 15 ja Tallinna–Mõisaküla-rautatien, jolloin se virtaa Sakun kaupunkialueen läpi. Siellä joki on padottu altaaksi, jota kutsutaan nimellä Saku tiik eli . Kaupungin jälkeen se alittaa nopeasti valtatien 11, valtatien 4 ja Tallinna–Paldiski-rautatien pujahtaen Sauen ja Laagrin taajama-alueiden välistä. Täällä siihen yhtyy oikealta Laagrin läpi virtaava Pääsküla jogi, jonka valuma-alueen suuruus on 41 km² eli 13 % vesistön pinta-alasta . Loppuosuus kulkee haja-asutusalueella, missä on muutamia kylätaajamia. Joki meanderoi täällä ahkerasti ja se Vahikülan jälkeen joen muodostamaan leveän kanjoniin, missä sen kulku muuttuu erittäin mutkittelevaksi. Vahikülassa joessa on matala vesiputous ja lyhyt koskiosuus (). Vesiputouksen yläpuolelle yhtyy jokeen vasemmalta Pihuoja, jonka valuma-alue on 39 km² (12 % vesistön alasta) . Joki laskee Lohusale lahteen, jossa rannat ovat pääasiassa hiekkaa.


title: Vääna jõgi

text: Joki on lohen, purotaimenen, taimenen ja harjuksen luontaisen lisääntymisalue.


title: Punainen vaara (vuoden 1984 elokuva)

text: Punainen vaara (engl. "Red Dawn") on yhdysvaltalainen fiktiivinen sotaelokuva. Elokuvan ensi-ilta oli 10. elokuuta 1984. Elokuvan on ohjannut John Milius. Pääosissa näyttelevät Patrick Swayze, C. Thomas Howell, Lea Thompson, Charlie Sheen ja Jennifer Grey. Elokuvan budjetti oli arviolta 4,2 miljoonaa dollaria.


title: Punainen vaara (vuoden 1984 elokuva)

text: Elokuvassa Neuvostoliitto, Kuuba ja Nicaragua hyökkäävät sotilaallisesti Yhdysvaltoihin. Elokuvan tapahtumat sijoittuvat Coloradossa sijaitsevaan (todellisuudessa 1970-luvulla autioituneeseen) Calumetin pikkukaupunkiin. Päähenkilöitä ovat coloradolaisen lukion opiskelijat, jotka pakenevat valloittajia läheisille vuorille ja aloittavat sissisodan valloittajia vastaan.


title: Punainen vaara (vuoden 1984 elokuva)

text: Elokuvan alun teksti kertoo sen tapahtumien taustatarinasta: Yhdysvallat on vaiheittain joutunut eristäytyneeksi, kun lukuisat Euroopan maat Iso-Britanniaa lukuun ottamatta ovat irtautuneet sotilasliitto Natosta. Samaan aikaan Neuvostoliitto ja Varsovan liiton maat ovat voimakkaasti laajentaneet vaikutusvaltaansa. Neuvostoliitossa on saatu heikoin viljasato 55 vuoteen. Puolassa pidetään työ- ja ruokamellakoita. Vihreä puolue on noussut valtaan Länsi-Saksan parlamentissa. El Salvador ja Honduras ovat siirtyneet Neuvostoliiton puolelle ja Meksikossa on tapahtunut vallankaappaus.


title: Punainen vaara (vuoden 1984 elokuva)

text: Eräänä syyskuisena päivänä pienessä Calumetin kylässä Coloradossa lukion pihalle laskeutuu Neuvostoliiton laskuvarjojoukkoja. Oppilaat ja opettaja menevät ikkunan luo tarkastelemaan, mitä pihalla oikein tapahtuu. Opettaja menee ulos yrittäen keskustella sotilaiden kanssa, mutta tulee ammutuksi. Oppilaat säikähtävät tulitusta ja pakenevat koulusta. Calumetin keskustassa Kuuban ja Neuvostoliiton joukot ottavat kaupungin haltuunsa. Kuubalainen eversti Bella määrää KGB:n joukot hankkimaan paikallisesta urheilu- ja metsästysliikkeestä tiedot kaikista ampuma-aseita ostaneista henkilöistä.


title: Punainen vaara (vuoden 1984 elokuva)

text: Veljekset Jed ja Matt Eckert pakenevat ystävien kanssa syrjäseudulle vuoristoon. Matkalla vuoristoon he kohtaavat maantiellä neuvostoliittolaisten pysäytyspaikan, jota välttääkseen he ajavat karkuun. He pelastuvat yhdysvaltalaisen UH-1 -helikopterin ansiosta, joka ilmaantuu paikalle tulittaen vihollista. Viikkoja myöhemmin Eckertin veljekset haluavat tietää, missä heidän isänsä on. He saavat tietää, että hänet on lähetetty aidatulle uudelleenkoulutusleirille. Yöllä veljekset menevät paikalle ja löytävät isänsä, joka on aidatun alueen sisällä. Isä kehoittaa poikiaan kostamaan hänen kuolemansa.


title: Punainen vaara (vuoden 1984 elokuva)

text: Nuoret saavat myöhemmin kuulla Masoneilta, että he ovat kaukana rintamalinjan takana miehitetyssä Amerikassa. Robertin isä oli teloitettu, koska hänen kaupastaan puuttui tavaroita. Masonit lähettävät kaksi lastenlastaan, Tonin ja Erican, veljesten matkaan. Nuoret päättävät aloittaa aseellisen vastarinnan miehittäjiä vastaan. He ottavat ryhmälle nimekseen "Wolverines" (suom. Ahmat). Miehittäjät toteuttavat massateloituksia kostoksi nuorten käynnistämälle vastarintaliikkeelle. Jedin, Mattin ja Aardvarkin isä teloitetaan. Darylin isä, kaupunginjohtaja Bates, ryhtyy tekemään yhteistyötä miehittäjien kanssa ja yrittää miellyttää niitä.


title: Punainen vaara (vuoden 1984 elokuva)

text: Nuoriso löytää pudonneen yhdysvaltalaisen lentäjän, everstiluutnantti Andrew ”Andy” Tannerin, joka kertoo sodan tilanteesta. Lukuisat amerikkalaiset kaupungit oltiin tuhottu ydinaseilla, mukaan lukien pääkaupunki Washington (DC). Hyökkäykset oltiin tehty Alaskasta ja Meksikosta käsin. Merkittävä osa Yhdysvaltain maata oli valloitettu, mutta hyökkääjät oli saatu pysäytettyä Kalliovuorille ja Mississippijoelle. Yhdysvalloilla on liittolaisinaan Kiina, jonka väestöstä on kuollut satoja miljoonia Neuvostoliiton iskuissa, ja Iso-Britannia, jonka Tanner ei usko kestävän kauaakaan. Ydinlaskeumien pelossa osapuolet eivät uskalla käyttää enää ydinaseita.


title: Punainen vaara (vuoden 1984 elokuva)

text: Tanner auttaa nuoria toteuttamaan iskuja miehittäjiä vastaan. KGB pakottaa Darylin nielemään jäljitinlaitteen, jonka avulla joukot pystyivät jäljittämään vastarintaliikkeen sijainnin. Nuoret selvittävät pian signaalin lähteen, joka johtaa Daryliin. Hän tunnustaa tekonsa ja pyytää armoa, mutta Robert teloittaa hänet, kuten myös neuvostoliittolaisen sotavangin.


title: Punainen vaara (vuoden 1984 elokuva)

text: Jäljelle jääneet Ahmat joutuvat yllätetyiksi ja Mi-24 tulittaa heitä, minkä takia Robert ja Toni kuolevat. Eckertin veljekset hyökkäävät Calumetin kaupungin keskustaan. Hyökkäyksessä veljekset haavoittuvat vakavasti. Eversti Bella kohtaa haavoittuneet veljekset, muttei kykene ampumaan heitä. Veljekset pääsevät puistoon, jossa he olivat leikkineet lapsena, mutta he kuolevat saamiinsa vammoihin. Danny ja Erica selviävät hengissä taisteluista ja sodasta.